“Ermənilərin damarında xəyanət qanı axır”\n“Ermənilərin damarında xəyanət qanı axır” Müsahibə\nNurəddin Aras: "Bir gün gələcək, ermənilərin sahiblərinin də onları qorumağa gücü çatmayacaq"\nİğdırın sabiq bələdiyyə başqanı Nurəddin Arasın APA TV-yə müsahibəsi\n- Qondarma "erməni soyqırımı"nın 99-cu ildönümüdür. Ermənilər bu ərəfədə dünyanın fərqli yerlərində Türkiyəni soyqırımı törədən ölkə kimi tanıtmağa cəhd edirlər. Amma Türkiyənin şərqində, özəlliklə İğdır və Qarsda ermənilər tərəfindən türklərə qarşı soyqırımı törədildiyini isbatlayan onlarla kütləvi məzar var. Biz niyə əlimizdə olan bu sübutlardan təbliğat kimi istifadə edə bilmirik?\n- Yer üzündə ermənilər həm suçlu, həm də güclüdürlər. Bu yaxınlarda Amerika parlamentinin xarici əlaqələr komitəsində belə bir qanun qəbul etdirdilər. Bu, əslində onların gücünü göstərir. ABŞ Senatı, hətta dövlət başçıları da bu təsirə məruz qala bilirlər. Amma bu o demək deyil ki, belə bir soyqırımı baş verib. Nə baş verdiyini müəyyənləşdirmək üçün həmin dövrün mövcud şərtlərinə və arxivlərə baxmalıyıq. Türkiyənin mövqeyi odur ki, biz əcdadımızın belə bir soyqırımı törətdiyinə inanmırıq. Bunu arxivdəki sənədlərə istinadən deyirik. Türk olaraq dünya ictimaiyyətinə bildiririk ki, Türkiyədə, Amerika, Moskvada, ən önəmlisi də İngiltərədə arxivlər var. O arxivlər açılsın, həmin dövrün şərtlərində nələr baş veribsə, ortaya çıxarılsın. Yəni həqiqətlə üz-üzə gəlməkdən qorxmamaq lazımdır. Biz əminik ki, həmin vaxt baş verənlər bir soyqırımı deyil, həmin günün şərtləri daxilində bir sürgün hadisəsidir. Bu sürgün hadisəsi də öz-özünə baş verməyib. Tarixə baxdıqda ermənilərin ən parlaq vaxtlarının Osmanlı daxilində yaşadıqları dövr olduğu məlum olur. Bu, bir həqiqətdir. Həqiqətən də ermənilər Osmanlı İmperiyası dönəmində ən yaxşı həyatlarını yaşayıblar. Osmanlı dövləti həmişə ermənilərə dayaq olub. Həm ticarətdə, həm sənətdə, həm də idarəçilikdə yüksələ bilmək üçün onlara imkan yaradıb. Bu siyasətin önündə də demokratik anlayış gedir. Ermənilər kimi digər azlıqlar da Osmanlı tərəfində müdafiə və mühafizə edilib, onların istər dini inancları, istərsə də digər hüquqları tamamilə qorunub. Ticarətin ən vacib sahələri bunların əlində olub, çox zəngin olublar. Rahatlıqla kilsə tikdirib, orada ibadət ediblər. Amma Osmanlı İmperiyası zəifləyən kimi, bir neçə istiqamətdə müharibə aparan kimi, ermənilərin damarında xəyanət qanı baş qaldırdı və Rusiya ilə birləşərək Osmanlını vurmağa başladılar.\n- Erməni zülmünə məruz qalan yerlərdən biri də İğdır vilayətidir...\n- O zaman erməni zülmünü yaşayan yerlərin önündə İğdır gəlir. Bizim arxivlərdə olan materiallar, nənə və babalarımızın söhbətləri göstərir ki, burada çoxsaylı toplu məzarlar var. İnsanları damlara doldurulub diri-diri yandırıblar, öldürüb quyulara atıblar. O dövrlər güllə bahalı imiş. Ermənilər əlavə xərc çəkməmək üçün ucuz üsullarla, vəhşicəsinə qətliam törədiblər. Bu qətliyamın izləri İğdırın Hakməmməd, Oba, Dizə, Kadıqışlaq kəndlərində var. Açılmağı gözləyən bir sıra kütləvi məzarlarımız da var. Adını çəkdiyim kəndlərdəki kütləvi məzarlar universitetlər tərəfindən araşdırılır və oralarda soyqırımın törədilməsi sübut edilib. Dövlət başçısının razılığı ilə bu qətliam baş verən yerlərdə işlər başlayacaq. Qondarma "erməni soyqırımı"nın mahiyyəti belədir. Osmanlı ona arxadan zərbə vuran bu təbəənin sürgün edilməsinə qərar verib. "Çox üsyankar davranmısınız, Osmanlıya aid yerlərdə baş qaldırmısınız, əhaliyə zərər vermisiniz, soyqırımı törətmisiniz" deyərək onları sürgün etmək qərarına gəlib. Sürgün zamanı təbii ki, yollarda xəstəlikdən ölən ermənilər olub. Osmanlı dövlətinin o zaman cəmi əhalisi 13 milyon 600 min nəfər idi. Elə bu rəqəm ötən əsrin əvvəllərində milyon yarım erməninin öldürülməsi iddiasının yalan olduğunu göstərir. Ermənilərə o vaxt da, indi də əmr verənlər olub. O vaxt erməniləri əldə alət edən İngiltərə idi. Tarixi sənədlərdə göstərilir ki, ingilislər İstanbulun işğalı ərəfəsində Osmanlını soyqırımı törətməkdə günahlandırmaq üçün sübutlar axtarıblar. Osmanlı padşahlarını, çox yüksək vəzifədə olan insanları həbs edərək Maltaya, arxivləri isə İngiltərəyə göndəriblər. İngiltərədə bu sənədlər hüquqşünaslara təqdim olunub, onlardan soyqırımı törədilməsini əsaslandırmaq tələb edilib. Amma nəticədə görüblər ki, əllərində olan sənədlərlə bir ölkəni soyqırımı törətməkdə ittiham etmə çox gülünc çıxır. Bu səbəbdən ittihamdan vaz keçdilər və Maltada həbsdə saxlanılan insanları azadlığa buraxmaq məcburiyyətində qaldılar. Onsuz da erməniləri əldə alət edənlər bu sənədlərlə soyqırımı törədildiyini isbatlaya bilsəydilər, bu ittihamı bu günə saxlamazdılar. İsveçrə, Fransa kimi ölkələrin parlamentləri bu soyqırımını qəbul edib. Hətta mən İsveçrədə olarkən dedim ki, soyqırımı ermənilər törədib. Hansı millətin hansı millətə qarşı soyqırımı törətdiyini isbatlamaq üçün 100 il əvvələ getmək lazım deyil. Onlar fevralın 26-da dünyanın gözü qarşısında Xocalı soyqırımını törədiblər.\n- Ermənilər soyqırımına məruz qaldıqlarını iddia edirlərsə, niyə beynəlxalq məhkəmələrə müraciət etmirlər?\n- Axı məhkəmələr soyqırımı törədildiyini nəyə əsasən iddia edirsiniz deyə sual verəcəklər. Belə bir sənədlər varmı? Əgər varsa. Moskva, İngiltərə, Amerika arxivləri açsın. Osmanlı onsuz da deyir ki, gəlin sənədlər baxaq, görək belə bir soyqırımı olub ya yox? Biz əcdadımızın nəinki ermənilərə, heç bir millətə qarşı soyqırımı törətdiyinə inanmırıq, qorxmuruq. Biz qorxmuruq, gəlsinlər, arxivlərimizi açsınlar. Çox yaxın tarixdə onlar Azərbaycan torpaqlarının 20 faizini işğal etdilər. Nəyə güvənərək bunu etdilər? İndi onlar Qarabağda tarixi dəyişməyə cəhd edirlər. Onlar yerli xalqın mədəniyyətinə dair abidələri yox etməyə çalışırlar. Ora qədim Azərbaycan, türk torpaqlarıdır və ermənilər işğal etdikləri əraziləri dərhal tərk etməlidir. Bir sıra beynəlxalq qurumların Azərbaycan torpaqlarının işğalı faktını tanıdığı halda ermənilər öz sahiblərinə, onlara əmr verən dövlətlərə güvənərək oranı tərk etmirlər. Bölgədə bəzi dövlətlərin gücündən istifadə edərək özlərini müdafiə altına alıblar. Üstəlik Türkiyə ilə sərhədlərin açılmasını istəyirlər. Yer üzündə ikinci belə utanmaz, həyasız millət yoxdur. Həm mənim qardaşımın torpağını işğal edirsən, insanlarını öldürürsən, həm də deyirsən sərhədləri aç. Sərhəddən keçib bura hansı üzlə gələcəksiniz, üzünüz qızarmayacaqmı? Amma bir gün gələcək, sahibinizin də sizi qorumağa gücü qalmayacaq. Onda nə edəcəksiniz? 45 illik saziş imzalayaraq ölkənizin müdafiəsini təmin edə bilərsiniz. 45 il insan həyatı üçün uzun bir dövr ola bilər. Amma dövlətlərin tarixi üçün bu o qədər də uzun müddət deyil.\nBu torpaqlarda dəhşətli erməni zülmü yaşanıb. Əsas zülm də Qarsda törədilib. Ərzurumda, Vanda soyqırımın izlərinə rast gəlmək mümkündür. İğdırda da erməni zülmünü göstərən tarixi abidələr mövcuddur. Bunu sübut edən sənədlər var. Biz dünyadakı insanlara səslənirik ki, bu komediyaya son qoyulsun. Erməni yalanlarını rədd edin, qoy dünya sülhə qovuşsun. Onlar işğal etdikləri Azərbaycan torpaqlarından çəkilsinlər. Bölgədə sabitlik olsun. Ermənilər "Böyük Ermənistan" xülyasındadır, bizdən torpaq istəyirlər. Hətta Konstitusiyalarında bizimlə olan sərhəd xətləri göstərilməyib. Bu sərhədləri qəbul etmirlər. Ağrı dağının onların olduğunu deyirlər. Amma Ermənistanda əhalinin sayı ciddi şəkildə azalmaqdadır. İnsanlar bu ölkəni tərk edirlər. Ermənistan bütün tarixi proseslərdən, tarixi İpək yolundan, enerji, dəmiryol layihələrindən kənarda qalıb. İqtisadi cəhətdən ciddi itkiyə məruz qalıblar. Azərbaycan dünyanın ən sürətlə inkişaf edən ölkəsi olduğu halda, Ermənistan ən zəif inkişaf edən ölkələr siyahısında ilk yerlərdədir. Ermənilər düşmənlikdən əl çəkməlidirlər, bununla əldə edəcəkləri bir şey yoxdur. Yalan uzun sürməz. Gec-tez dünya həqiqətləri görəcək. Bunu Amerika, Fransa, İngiltərə də bilir.\n- Ermənistan və Türkiyə tarixçilərindən ibarət müştərək komissiyanın yaradılması, Sürix protokolları və s. Ermənistan həmişə Türkiyənin bu cür yanaşmalarından qaçır. Bəlkə Ankara xoş məram nümayiş etdirmək əvəzinə daha fərqli taktika seçməlidir?\n- Hazırda Türkiyənin həyata keçirdiyi siyasəti daha real hesab edirəm. Baş nazirimizin xoş məramlı münasibətinə ermənilər eyni ciddiyyətlə yanaşmayıblar. Erməniləri müdafiə edən ölkələr Türkiyəyə təzyiq göstərərək iki ölkənin yaxınlaşmasını və sərhədlərin açılmasını tələb edirlər. Bunlar normal tələblərdir. Amma ermənilər Türkiyə ilə olan sərhədləri tanımır. Türkiyəni idarə edən şəxslər Azərbaycanın işğal olunmuş torpaqları geri qaytarıldığı təqdirdə münasibətləri normallaşdırmağın mümkün olduğunu deyirlər. Türkiyə bunu istəyir və xoş məramı eyni zamanda Ermənistan tərəfdən də gözləyir. Amma ermənilər "Amerika və Fransa bizi dəstəkləyir, sonda bu sərhədləri açacaqlar" xəyalları ilə yaşayırlar. Bunun baş verməsi mümkün deyil. Biz burada sinəmizi qabağa verərik. Türkiyə üçün siz balaca ölkə sayılırsınız. Osmanlı da sizi qanadları altına almışdı. Ermənistanın hazırkı prezidenti qətliamlarda iştirak etmiş, militarist insandır. Bəlkə yeni rəhbərlik gələrsə, bunların etmədiklərini gerçəkləşdirə və münasibətləri bərpa edə bilərlər. Mən istəyirəm ki, bu məsələ sülh yolu ilə həll olunsun. Azərbaycanın müharibəyə girməsini istəmirik. Çünki Azərbaycan bölgənin ən çox inkişaf edən, ən zəngin yeraltı qaynaqlara sahib ölkəsidir. Ölkənin çox gözəl idarə edildiyini düşünürəm. Bəzən internet saytlarında, qəzetlərdə Azərbaycana "pulunuz var, silahlandınız, niyə durmusunuz, Ermənistana hücum etmirsiniz" kimi çağırışlar yer alır. Azərbaycanı müharibəyə təhrik etmək istəyənlər var. Amma bu çağırışlara uymamaq lazımdır. Siyasət ürəklə deyil, ağılla görülür. Bu məsələnin sülh yolu ilə həll ediləcəyini gözləyirik. Ermənilər müharibəsiz Qarabağdan çəkiləcəklər.\n- İğdırda 10 il bələdiyyə başqanı oldunuz, hər zaman Azərbaycan sizin üçün birinci planda olub. Xocalı faciəsi ilə bağlı təşkil etdiyiniz konfranslar, yerli və xarici mətbuata açıqlamalar Azərbaycanda izlənilib və hər zaman müsbət qarşılanıb. Azərbaycanda olan soydaşlarınıza verə biləcəyiniz bir mesaj varmı?\n- Azərbaycanı çox sevirəm. Bu, əslimin, kökümün oradan gəlməsi ilə bağlı deyil. Bu, insanlıq məsələsidir. Azərbaycan 100 ilə yaxın əsarət altında yaşayıb. İndi müstəqilliyinə qovuşub. Mənim üçün də önəmlisi budur. Azad, demokrat, müstəqil Azərbaycan görmək. O bayraq mənim, şanım, şərəfimdir. Hollandiyada biz Xocalı faciəsi ilə bağlı mərasim keçirdikdə Hollandiya polisi ora gəldi və təhlükə olduğunu, ermənilərin burada terror, qətliam törədə biləcəyini dedi. Mən isə dedim ki, biz qanuni olaraq bütün öhdəliyimizi yerinə yetirmişik, bizi qorumaq sizin vəzifənizdir. Qaldı digər məsələyə, mən buraya ölməyə gəlmişəm, qoy öldürsünlər. Bu, Azərbaycanın haqlı davasıdır. Xocalıda qətliam törədilib. Əsas soyqırımı odur. Azərbaycan xalqına əmin-amanlıq diləyirəm. Sabahları çox parlaqdır. Ölkələrinə güvənsinlər, ölkələri üçün çalışsınlar. Dünyada sürətlə inkişaf edən ölkələr siyahısına Azərbaycan rəhbərlik edir və mən bundan qürur duyuram. Türkiyə tarixində ən böyük yatırımı Azərbaycan gerçəkləşdirir. O zaman mən Türkiyədə yeganə azərbaycanlı bələdiyyə sədri idim. Bəzi şansızlıqlar yaşandı. Ağılla hərəkət etməməyin nəticəsi bu gün önümüzə çıxdı. Mən insanları təkrar ağıllı olmağa dəvət edirəm. Azərbaycanlıların ölkələrinə çox bağlı olduqlarını, sevdiklərini bilirəm. Səbirlə ölkənin inkişafını gözləsinlər, bundan hər kəs payını alacaq. Milli gəlir getdikcə artacaq. İnsanlar rifah içində yaşayacaqlar. Mən Azərbaycanın gələcəyindən əminəm.


Avropalılar qarşısında öyünməyə haqqımız yoxdur\n12:27 08.04.2017 (Yenilənib 12:33 08.04.2017)\n"Şərq dünyasının tarixi hamamları" barədə ağızdolusu danışarkən Xızıdakı hamamın vəziyyətinə baxmaq lazımdır\nHamamın 1836-cı ildə Məstan adlı şəxs tərəfindən tikildiyi deyilir\nHamamın yerləşdiyi bina baxımsızlıq üzündən, nəmişlikdən pis vəziyyətə düşüb\nHamam mədəniyyətdir. Şərq hamamları tarixən bütün dünyada məşhur olub. Biz bəzən qərblilərin qabağında "siz yuyunmağın nə olduğunu bilməyəndə, bizdə hamamlar var idi" deyə öyünürük. Amma unuduruq ki, biz tariximizə səhlənkar yanaşarkən, tarixi abidələrimizin uçub dağılmasına göz yumarkən, qərblilər tarixi göz bəbəkləri kimi qoruyurlar.\nHamam uzun müddətdir ki, yararsız vəziyyətdir\nSözügedən Xızı hamamının hazırki durumuna nəzər salanda, "Şərq dünyasının tarixi hamamları" barədə ağızdolusu danışmağa haqqımız olmadığı qənaəti yaranır. Çünki hamamın yerləşdiyi bina baxımsızlıq üzündən, nəmişlikdən pis vəziyyətə düşüb. Onun içərisi də çölü kimi bərbad vəziyyətdədir.\nHamamın niyə qorunmadığı və bərpa edilmədiyi barədə, Sumqayıt Regional Mədəniyyət və Turizm İdarəsinin Xızı rayonu üzrə baş məsləhətçisi Möhsüm Bağırov Sputnik Azərbaycan-ın sualını belə cavablandırıb: "Xızı hamamı uzun müddətdir ki, yararsız vəziyyətdir. Onun bərpası ilə bağlı yuxarı instansiyalardan bizə hər hansı bir tapşırıq verilməyib".\n— Bunun üçün heç əlaqədar orqanlara müraciət etmisiniz?\n— Nə bilim, biz etməmişik, başqalarını bilmirəm, bizə nə deyirlər, onu da edirik…\nMöhsüm Bağırov, tarixi memarlıq abidələri, Şərq, hamam, Azərbaycan


“Heç kim irad tuta bilməz ki, yazıçı həqiqətləri niyə açıq bildirmir” – Müsahibə Yeni Sabah\n31 İyl 2020 10:01\n“Heç kim irad tuta bilməz ki, yazıçı həqiqətləri niyə açıq bildirmir” – Müsahibə\nŞair, yazıçı, tərcüməçi Zahid Sarıtorpaqın “Yeni Sabah”a müsahibəsi:\n– Zahid bəy, əhvalınız necədir?\n– Şükür. Alababat. Alıb-verdiyimiz nəfəs limiti tükənməyib hələ ki.\n– Baş verənlər sizidəmi qorxudur?\n– Qorxmaqdan keçib artıq. Ümumi narahatlıq var sadəcə. Həyatın hamıya bəlli olan düzəni itib. Təsəlli verən odur ki, Günəş yenə Şərqdən doğub, Qərbdə batır...\n– Siz magik realizmə meylli qələm adamısınız. Dünyanın bəlasına çevrilən koronavirus pandemiyasında mistik çalarlar gözə dəyirmi?\n– Sırf elmi cəhətdən yanaşsaq, bu pandemiyanın dünyanın axarına göstərdiyi təsirin heç bir mistikaya aidiyyəti yoxdur. Hər şey realdır. Ancaq ruhi baxımdan yanaşdıqda insan ağlasığmaz burulğanlara tuş olub, həyatı boyu təssəvvür belə etmədiyi məqamlarla üz-üzə qalıb. İnsanlarda psixoloji təbəddülatlar indi özünü daha aydın göstərir. Yer+Göy+İnsan üçbucağında yeni ştrixlər üzə çıxıb. Obrazlı desək, bu pandemiya elə bil şaxtalı bir gündə, ocağı, sobası olmayan, pəncərəsi, qapısı qırıq dünya adlı köhnə bir daxmaya soxulan və orada yalqızca yatmış gül üzlü, məsum bir körpənin üstündən yorğançasını götürüb atan çox soyuqqanlı, mübhəm bir varlıqdır; indi qəddarcasına bir kənarda dayanıb o körpənin necə büzüşməsinə, titrəyib-inləməsinə baxıb həzz alır...\n– Hazırda karantin rejimi davam edir. İznli üç saat ərzində bizim sərbəst gəzib-dolanmaq imkanımız var. Üç saata nə etmək olar?\n– Təbii ki, karantin rejiminin tətbiqi sərt də olsa, insanları çətinliklərlə üz-üzə də qoysa – qaçılmazdır. Əks təqdirdə daha pis məqamlarla üzləşərdik. Pis, yaxşı – bunlar hamısı insanlarımızın sağlamlığının qorunmasına hesablanmış şeylərdir. Bu elə bir qeyri-adi, öyrəşmədiyimiz məqamdır ki, səhvlər də buraxıla bilər, fəsadlar da olar. Bu prosesə ümumi işin xatirinə anlaşıqlı yanaşmağa borcluyuq.\n– Şair, yazıçı, tərcüməçi. Yəqin ki, Zahid Sarıtorpağın çevirməsində tezliklə daha bir əsər oxuya biləcəyik. İşləyirsinizmi?\n– Bildiyiniz kimi, mən Azərbaycan Dövlət Tərcümə Mərkəzində işləyirəm. Mərkəzin çox sanballı layihələri var. Bu gün də həm real, həm də virtual qaydada onları həyata keçirməklə məşğuluq. O ki qaldı şəxsi yaradıcılığımda nəyi tərcümə etdiyimə... hazırda adını çəkmək istəmədiyim bir nəşriyyat üçün dünya klassiklərinin ən məşhurlarından birinin hekayələrini çevirirəm. Artıq son tamamlama işləri görürəm.\n– Ədəbiyyatın vəzifəsi nədir: öz həqiqətini yaratmaq, yoxsa Yaradanın ismarışlarını çatdırmaq?\n– Mənim üçün ədəbiyyat konkret olaraq yazıçının, şairin qarşısına heç bir vəzifə, öhdəlik, missiya qoymur. Heç kim irad tuta bilməz ki, yazıçı sırf bugünkü həqiqətləri, sosial, ictimai, siyasi mənzərələri yazılarında niyə açıq-aydın əks etdirmir. Yaradıcılıq o qədər fərdi, o qədər dəruni, o qədər ipə-sapa yatmaz bir prosesdir ki, insan həyatı üçün zəruri olan bu sadalananlar onun içindən adlayıb ağ günə də çıxa bilər, şikəst olub çəliyini boş qafalara döyə-döyə yeriyib gedə də bilər.\n– Şair, nasir, özü də romanlar müəllifi. İndiyədək 5 romanınız çap edilib. Roman janrına tez-tez müraciət edirsiniz. Zahid bəy, doğrudanmı yazmaq istədikləriniz şeirlərə və hekayələrə sığmayacaq qədər böyükdür?\n– Bəzən elementar bir hiss, bir ifadənin doğurduğu təəssürat nəsr yazmağıma təkan verir. Bəzi istisnaları nəzərə almasaq, şüur axını yaradıcılıqda mənim sığındığım yeganə tərzdir. Yəni əksər yazıçılar kimi janrın tələblərinə uyğun plan qurmaqdan uzağam. Bu da yəqin dünyanın bu dolambac çağlarında ruhumun hələ də poetik laddan bezmədiyindən irəli gəlir. Bunu romanlarımın yığcamlığı və dili də təsdiqləyir.\n– Bir az da nəsrin cavan simalarından söz açaq... Böyük yazıçı iddiasına layiq cavan yazıçılar varmı?\n– Var. Əlbəttə, çox istedadlı gənclik yetişir. Sosial şəbəkələrdəki yazışmalardan göründüyü kimi bir çoxunun güclü mütaliəsi də var. Ancaq onu da deyim ki, şan-şöhrətə, ad-sana susayanları daha çoxdur, nəinki öz hücrəsinə çəkilib yazı-pozuya qurşananları, ortalığa gərəkli mətn qoyanları. Hər halda proses gedir və ümidvericidir.\n– Müasir Azərbaycan ədəbiyyatı dağ boyda dərdimizi çəkməyə alışıbmı görən, mən xalqın milli faciəsinə çevrilən yad tapdağındakı Qarabağı, işğal faktorunu nəzərdə tuturam. Çağdaş nəsr əsl sənət nümunəsi ola biləcək müharibə ədəbiyyatını yaratmağa hazırdırmı?\n– Bu elə bir dərddi ki, real həyatımızda da ruhumuzda da metastaz verib yayılmadığı, cənginə almadığı sahə yoxdur. Ancaq bu o demək deyil ki, ədəbiyyat mütləq çiynini onun altına verməlidir. Bu gün ədəbiyyatın elə bir missiyası yoxdur və məni düz başa düşəcəyinizə inanıram. Əgər söhbət əsl sənətdən, əsl yaradıcılıqdan gedirsə, konkret olaraq ədəbiyyatın üzərinə heç nə yükləməyə haqqımız yoxdur. Çağdaş nəsrimizin buna hazır olub-olmaması məsələsi mənim üçün bu baxımdan qaranlıqdır. Sırf özümdən deyim: hadisələrin başlayıb qızışdığı ilk dönəmlərdə Ağdamın Boyəhmədli kəndinin başı üstündən girib, sağa burularaq Sırxavənd dərəsi ilə üzü Vəngə sarı əlində quş tüfəngi döyüşə atılanların yanında olmuşam. Fikrimiz Vəngi keçib Kəlbəcərin Sarıqamış yaylağına getmək, oraya ərzaq yardımı aparmaq idi. Mühasirədə olanda Xocalıya da getmişəm. Orada keçirdiyim bütün yaşantılarımı xırdaca detallarınacan qeyd dəftərçəmə köçürmüşəm: bütün adları, hətta avtomobil nömrələrini, başıma gələnlərin hamısını qeyd etmişəm. O vaxt çox həvəsliydim ki, bu barədə nəsə yazım. Amma mistik bir hadisə baş verdiyindən – qeyd dəftərçəimi itirdiyimdən əlim-qolum yanıma düşdü, nə isə bu işə girişmədim. Amma dəftərçəmi 23 ildən sonra tapdım. Tapmağımın da üstündən artıq uzun illər keçib. Son vaxtlar şərti adı “Şəkildən daman qan” olan, Qarabağ qazilərinin həyatından bəhs edən, amma reallıqların özünü kölgədə qoyan magik bir roman yazmağa başlamışam və o, bu gün də yarımçıqdır. Öhdəlik-filan götürmürəm, amma həmin mövzuya töhfəm bu romanı yazıb bitirməyim olacaq. Yenə də deyirəm, bu, sırf ədəbiyyatın missiyası sayıla bilməz... Çünki biz maarifçilik dönəmində yaşamırıq, bu gün texnoloji inkişaf elə bir həddə çatıb, informasiyalar o qədər bol və güclüdür ki, konkret hadisələrlə bağlı xırdaca detallar belə hamıya məlumdur və hansısa bir məlumat əldə etmək üçün ədəbi əsərlərə müraciət etməyə ehtiyac qalmır.\n– Bir şeirinizdə belə deyirsiniz:\n...oxumadan cırdım Ölümün məktubunu\nçırpdım Eşq adlı bir küləyin üzünə...\nZahid bəy, Eşq olan yerdə ölüm nə gəzir?\n– Ölüm hər yerdə var: Eşqin içində də, çölündə də... Bir də ki, dərinə getməyin, çünki şeirin bir qanadı həmişə göydədir, çaşdıra bilər sizi...\n– "Mən heç zaman yaşıl ağaclar altından əli baltalı keçmədim - düşündüm: qəfildən diksinib quruya bilər ağaclar". Sarı rəngin havasında yazılan "Dərdin sarı çəpkəni" romanı qalan romanlarınızdan nə ilə fərqlənir?\n– Mənim üçün heç nəylə. Yazdıqlarım eyni estetikanı daşıyır. Onu oxucular, tədqiqatçılar daha yaxşı bilər.\n– Ədəbiyyat nümunəsi sayılacaq şeirləriniz var, hətta bir şeiriniz miniatür romana bənzəyir. "İşıq ili" şeiriniz isə lap budanmış roman kimidir... O şeirin belə misraları da var:\nonun Can Təqvimindən...\n– Nəsə çatdıra bilmişəmsə, təsir edə bilmişəmsə – nə gözəl... Şairin bundan böyük nə qazancı ola bilər ki...\n– "Köhnə mücrüyə elegiya" romanını hələ oxumamışam. Bu roman oxucuya nə verəcək?\n– Bu, yazıb çap etdirdiyim sonuncu romanımdır. Xırdalamaq istəmirəm. Amma hadisələrin real və ya irreal aləmdə baş verdiyini, ölünün həqiqətən ölü, dirinin diri olduğunu heç kim deyə bilməz. Roman mistik olsa da içində mənim öz düşüncəmə görə, belə demək mümkünsə, həyatımızla bağlı oxucu önündə neçə-neçə sual işarəsi qoyan, hətta dəfələrlə üç nidanı birdən-birə mismar kimi çalan çox ciddi ötürmələr var. O biri romanlarımda olduğu kimi bacardığım qədər lakonik, yığcam yazmağa çalışmışam. Amma heyif ki, “Azərbaycan” jurnalının builki 3-4-cü nömrəsində çap edilən bu romanım xeyli ixtisar edilib və bu haqda jurnal bildiriş verməyib.\n– Bir çox əsərlərinizdə, eləcə də "Kül", "Quşların intiharına ağlamayın", "Qarğa marşrutu" romanlarında daima üçüncü şəxsin səsi gəlir. O kimin səsidir?\n– Daim o səsin eşidilməsini istəmişəm. Amma buna nə dərəcədə nail olduğumu bilmirəm. Bununla bağlı həmişə narahat omuşam. Bu, yazıçı üçün həmişə çətin olan bir məsələdir. Primitiv bir misal çəkim: təsəvvür edin ki, yediyiniz yeməyin dadını gedib haradasa izah etməyə başlayırsınız, neyləsəniz də şifahi olaraq o dadı, o tamı dəqiqliyi ilə verə bilməzsiniz. Üçüncü səs də yazıçı üçün həmin istəkdir. Onu duyura bilirsə, bu, uğurdur.\n– Azadlıq itirənlərin xatirəsidir, yoxsa itkin düşənlərin geriyə dönüşü?\n– Azadlıq – azadlıqdır. Yüz çaları olsa da məramı birdir.\n– Bəzən "atəşkəs" anlayışının sinonimi hesab edilən "təslimçi sülh" ifadəsində bir qüsur var sanki. Qıcıq doğurur. Üstəlik də sülh boyda bəyaz, məsum bir deyim imitasiya edilib. Ziddiyətli səslənir - sülh və təslim. Ümumiyyətlə sülh nədir?\n– Təbii ki, mən də bu deyimin qüsurlu olduğunu təsdiqləyirəm. Sülhün təslimçiliyi, əsirliyi anlaşılan deyil. Şeirə qurşandığım, uşaqlıq, yeniyetməlik çağlarım olsaydı, sülh azadlığın göylərində uçan bir göyərçindir deyərdim. İnsan ruhunun nəhayətsizlik içində xoşbəxtliyi, arının gülə, gülün arıya sevgisindən doğan gerçək ab-hava və sair və ilaxır. Siyasi arenada isə sülh başqa atributlara söykənir və çox vaxt süni təsir bağışlayır.\n– Pandemiya ilə müharibə də qələbə ilə bitəcəkmi? Koronavirusdan sonra yeni dünya görəcəyikmi?\n– Təbii. Qoy belə deyək: hər şey yaxşı olacaq. İnsanlara ümid vermək lazımdır. Qələbə gec-tez virusun deyil, insanındır.\n– Böyük yazıçı olmaq haqqını qazanan qələm adamlarının sırasında nasir Zahid Sarıtorpağın imzası olacaq, yoxsa şair Sarıtorpağın?\n– Bu sualın cavabı mənlik deyil. Əslində nə böyük, nə kiçik? Sadəcə, yazıçı olmaq, şair olmaq lazımdır, vəssalam. Mən şöhrət düşkünü, böyük yazıçı olmaq dəlisi olsaydım, səkkiz yaşından üzü bəri yazdıqlarımı (o vaxtdan bəri çap etdirdiklərim istisna) kitab şəklində əlli yaşdan sonra ortalığa çıxarmazdım.\nkim irad tuta bilməz ki yazıçı həqiqətləri niyə açıq –\n11 Sen 2020 07:55\n“Rus dilini öyrənənlərin hamısı bizim düşmənlərimizdir. Bağışlayın!”\n10 Sen 2020 15:04\nMehdiyevsayağı “dövlət tərbiyəsi”\n08 Sen 2020 15:29\nƏlimdə imkan olsaydı, sizi bir neçə saatlıq həmin qəbirlərə dürtərdim…\n04 Sen 2020 14:07\n04 Sen 2020 12:53\nHikmət Babayev bir həftə avtobus sürsün...\n02 Sen 2020 12:07\nAğ zanbaqlar ölkəsi…


Sən!!! » Qadınla.Com - Qadınlar Birİncidir!\nTarix: 14-07-2014, 23:00\nSabah mən olmaya bilərəm. Sabah sən olmaya bilərsən. Sabah əbədi stop düyməsində bitər həyatım. Niyə bu qədər gecikirsən ki, mənə? Sevmək üçün, anlamaq üçün zaman çox azdı.\nBəzən dəhşətli bir istək oyanır içimdə. Səni axtarmaq istəyirəm. Zəng vurmaq salam, mənəm. Heç də uzaq olmayan keçmişdə sevdiyin,saydığın, mənimsədiyin insan. Necəsən? Mənsiz yaxşı keçirmi həyatın? O hər zaman axtardığın amma məndə heç vaxt tapmadığın və bəlkə də tapa bilməyəcəyin (sənin fikrin görə) inanılmaz hüzuru, səssizliyi, sakitçiliyi tapa bildin mi? Yarada bildin mi? Yaşaya bildinmi məndən sonra, gülə bildin mi?\nÜşüdüyümüzdə pəncərəni bağlamaq qədər asan olsaydı kaş ki, Sevilmədiyimizi anladığımızda o adama ürəyimizi bağlamaq...\nBərk tut əllərimdən bərk tut buraxma. Həsrət yelləri axı aparar səni. Getmək fikrin varsa üzümə baxma. Soyuq baxışların yandırar məni !\n« Həddini bilmədikdən sonra, çox şeyi bilmək bir işə yaramaz. Susqunluq heç kimi çaşdırmasın,çünki susan danışsa dözən olmaz... loading... 100\nNə tamamlaya bildin, Nə də tam anlaya bildin :( .


Geyim və tekstil şirkətlərinin diqqətinə - TENDER Marja.az - Azərbaycanın iqtisadi xəbərlər saytı\n“Araz Supermarket” MMC və “OBA Retail Chain” MMC-nin qış mövsümünə uyğun işçi geyimləri təminatına dair açıq tender elan edir.\nTenderdə iştirak etmək istəyən şirkətlər ilkin olaraq qeydiyyatdan keçdikdən sonra ətraflı məlumat mail üzərindən iştirakçı şirkətlərə təqdim olunacaqdır. Tender iştirakçıları aşağıdakı sənədləri təqdim etməli olacaqlar:\n-Tender təklifi dəyərinin 2 % -i həcmində bank təminatı;\n-Azərbaycan Respublikasında vergilərə və digər icbari ödənişlərə dair yerinə yetirilməsi vaxtı keçmiş öhdəliklərin olmaması haqqında müvafiq vergi orqandan arayış\n-İddiaçının son bir ildəki fəaliyyəti haqqında maliyyə hesabatının surəti;\n-İddiaçının son bir ildəki maliyyə vəziyyəti haqqında bank arayışı;\n-İddiaçının tam adı hüquqi statusu, nizamnaməsi, qeydiyyatdan keçdiyi ölkə və rekvizitləri;\n-İddiaçılar müvafiq mallar üzrə mənşə və uyğunluq sertifikatları və s.\nHazırlanacaq geyimlərin (köynək, kurtka, önlük, papaq, gödəkçə, qalstuk, jaket və s.) keyfiyyəti müvafiq labaratoriyalarda yoxlanacaq və testdən keçiriləcəkdir. Tenderdə iştirak etmək istəyən iddiaçılar tam adı, hüquqi statusu və rekvizitlərini e-mailin mövzu yerinə Tender yazaraq T[email protected] elektron ünvanına göndərə bilərlər. Müraciətlər üçün son tarix 20.07.2018-ci ildir.\n5 İyul 2018 , 08:58


Məşhur pianoçu Bakıya gəlir – Dialoq.info\nMƏDƏNİYYƏT 2020.01.14 21:15\nMəşhur pianoçu Bakıya gəlir\nKonsert proqramında görkəmli bəstəkarlar Ferens List, Kşiştof Penderetski, Meçislav Vaynberq və Miloş Maginin əsərləri təqdim ediləcək.\n“Kremerata Baltika” 50-dən artıq ölkədə çıxış edib, 600 şəhərdə 1000-dən çox konsert verib. 2002-ci ildə “Qremmi” (“Grammy”) və “Exo” (“ECHO”) mükafatlarını qazanıb. Orkestr 20-dən çox kompakt disk (CD) yazdırıb.\n“Kremerata Baltika” 2003-cü ildən Latviyada öz festivalını keçirir.\nDebarq 2014-cü ildə 9-cu Qayar Beynəlxalq Pianoçular Müsabiqəsində 1-ci yer qazanıb, 2015-ci ildə P.İ.Çaykovski adına 15-ci Beynəlxalq Müsabiqənin laureatlarından olub. 2017-ci ildə Almaniyanın nüfuzlu “Exo Klassik” (“ECHO Klassik”) mükafatı ilə təltif olunub.\nZeynəb Xanlarova 12 ildən sonra konsert verəcək\nFlora Kərimovanın üçmərtəbəli evi – Fotolar


Xəbərlər: Zelenski Bakıya silah satışı ittihamlarına kəskin cavab verib – - Kanal 8\nBazar, 09 May, 2021, 9:29\nZelenski Bakıya silah satışı ittihamlarına kəskin cavab verib\nKanal8 AzərTac-a istinadən xəbər verir ki, Ukrayna dövlətinin başçısı öz mövqeyini Telegram-kanalda şərh edib.\nKinorejissorun belə bir bəyanatla çıxış etməsindən hiddətlənən Zelenski bəyan edib ki, Ukrayna heç vaxt münaqişənin eskalasiyasının tərəfdarı olmayıb. O yazır: “Müharibə Ukraynaya gələndə, bizim uşaqlarımız həlak olanda sən harada idin? Erməni mənşəli Ukrayna vətəndaşları həlak olanda, — belələri isə bir və ya iki nəfər deyil, onlarcadır, — şəxsən sən təcavüz əleyhinə nə demisən? Heç nə? Başa düşürəm. Ona görə ki, bu, sənin müharibən deyildi! Bu gün isə qorxuya düşmüsən, çünki bu dəhşət sənin də evinə gəlib”.


“Azərbaycanda hazırda təqribən 2600 Türkiyə şirkəti fəaliyyət göstərir”\n“Azərbaycanda hazırda təqribən 2600 Türkiyə şirkəti fəaliyyət göstərir” Siyasət\n28 Oktyabr 2016 12:00\nErkan Özoral: " Türkiyə iş adamları Azərbaycanda investisiyaları artırmaq niyyətindədir"\nTürkiyə iş adamları Azərbaycanda investisiyaları artırmaq niyyətindədir. Bunu Trend-ə eksklüziv müsahibəsində Türkiyənin Azərbaycana yeni təyin edilmiş səfiri Erkan Özoral deyib.\nSəfir qeyd edib ki, Türkiyə-Azərbaycan iqtisadi əlaqələri sadəcə nəqliyyat və enerji layihələri, ticarət münasibətləri deyil, eyni zamanda qarşılıqlı sərmayə qoyuluşları ilə qurulmuş münasibətlərdir: "Həqiqətən də Türkiyədəki Azərbaycan sərmayələri ilə Azərbaycandakı Türkiyə sərmayələri bir-birini dəstəkləyən, bir-birinin inkişafını təmin edən və ölkələrimizi bir-birinə daha da yaxınlaşdıran önəmli əsaslardır".\nDiplomat bildirib ki, Azərbaycanda hazırda təqribən 2600 Türkiyə şirkəti fəaliyyət göstərir: "Türkiyə şirkətləri telekommunikasiya, bank, sığorta, nəqliyyat, qida, tekstil, mebel, tikinti avadanlıqları kimi, iqtisadiyyatın demək olar bütün sektorlarında fəaliyyət göstərir. Digər tərəfdən, Azərbaycan Türkiyədəki ən böyük xariciinvestor olma yolunda ciddi şəkildə addım atmaqdadır. SOCAR-ın enerji və infrastruktur sahəsində investisiyalarının qısa zaman ərzində 17-20 milyard dollar səviyyəsinə çatacağı gözlənilir. Türkiyədəki Azərbaycan sərmayələrinin həcmi 4 milyard dolları keçib. İzmirdə tikintisi davam edən "Star" zavoduna 5,5 milyard dollar investisiya qoyulacaq".\nOnun sözlərinə görə, bu rəqəmlər Azərbaycanın müstəqillik əldə etməsindən bu yana iqtisadi əlaqələrimizin çatdığı səviyyəni göstərir: "Həqiqətən də 25 il üçün bu rəqəmlər olduqca böyük göstəricidir. Biz bu göstəricini daha da artırmaq istəyirik".\nDiplomat deyib ki, hazırda Azərbaycanda fəaliyyət göstərən Türkiyə şirkətlərində 25 minə yaxın insan işlə təmin olunub.\nSəfirin sözlərinə görə, eyni zamanda Türkiyənin inşaat şirkətləri 2003-cü ildən etibarən Azərbaycanda həyata keçirdiyi 350 layihəyə 11 milyard ABŞ dolları həcmində investisiya qoyub: "Bu göstərici heç də yetərli deyil, yeni-yeni investisiyalar lazımdır. Türk iş adamlarını Azərbaycan iqtisadiyyatının ehtiyacı olduğu sahələrə daha çox investisiya yatırmağa təşviq edirik".\nE.Özoral diqqətə çatdırıb ki, Azərbaycan son zamanlar ölkədə investisiya mühitini yaxşılaşdırmaq üçün önəmli islahatlar həyata keçirir: "Təbii ki, bu, Azərbaycana xarici investisiyanın cəlb edilməsinə təşviq edəcək".\nO əlavə edib ki, türk iş adamları Azərbaycandakı bu prosesləri yaxından izləyirlər: "Bakıdakı vəzifəmə başlamazdan öncə İstanbulda Azərbaycanda fəaliyyət göstərən Türkiyə şirkətlərinin nümayəndələri və Türkiyə-Azərbaycan Xarici İqtisadi Əlaqələr Şurasının üzvləri ilə görüşlər keçirdim. Hər birinin ortaq fikri Azərbaycandakı bu islahat prosesinin davam etməsi və bunun nəticəsində Türkiyə investisiyalarının artırılmasıdır".\nDiplomat bildirib ki, bu günə qədər olduğu kimi, Azərbaycana yatırılacaq investisiyalarda Türkiyə iş adamları hər zaman aparıcı rol oynayacaq.


“Google” istifadəçilərin bir-birlərinə kömək etməsinə şərait yaradacaq\n“Google” şirkəti “Google Helpouts” adlı yeni şəbəkə layihəsini istifadəyə verib. Sözügedən layihə vasitəsilə istifadəçilər bir-birlərinə kömək edə biləcək. Hər bir kəs ödənişli və ya ödənişsiz kömək istəyə və ya köməkçi ola bilər.\n“ICTnews.az” elektron xəbər xidməti “cybersecurity.ru” saytına istinadən bildirir ki, “Helpouts” layihəsi rəsmi istifadəyə verilməyib, o, hələ məhdud beta versiyasındadır . Xidmətin sınaqdan keçirilməsində iştirak etmək istəyən istifadəçilər ərizə yazmalı və moderasiyadan sonra xidmətlə işləməyə başlamalıdır. Kiməsə kömək etməyi arzu edən şəxslər adi qeydiyyat məlumatlarından başqa, öz bacarıq, qabiliyyət və dərəcəsini də qeyd etməlidir. Xidmət kömək istəyən və köməkçilər arasında özü əlaqə yaradacaq.\nBundan başqa, köməkçilər kursların cədvəllərini tərtib edə və cədvəl üzrə kurslar təşkil edə bilərlər. Bundan başqa, kiməsə ödənişli kömək etmək istədikdə, hesabı yalnız “Google Wallet” üzərindən həyata keçirmək olar və o isə bütün ölkələrdə işləmir. Bundan başqa, “Google” ödəniş alandan 20% komissiya çıxır.\nŞirkətdən bildirilib ki, kömək üçün ödəniş etmiş və gözlənilən effekti almamış şəxsə pulu qaytarılacaq.


"Vətəndaş nikahı fəsadlara gətirib çıxarır" - Komitə sədri - Azinforum.az İnformasiya Portalı\nAna səhifə / Cəmiyyət / “Vətəndaş nikahı fəsadlara gətirib çıxarır” – Komitə sədri\n“Vətəndaş nikahı fəsadlara gətirib çıxarır” – Komitə sədri\n“Azərbaycanda ailə institutunun qorunması prioritet məsələlərdəndir. Azərbaycan ailəsi dünyada özünəməxsusluğu ilə seçilib”.\nBunu Milli Məclisin Ailə, qadın və uşaq məsələləri komitəsinin sədri Aqiyə Naxçıvanlı parlamentdə “Azərbaycan ailə modeli: Müasirlik və dəyərlər” mövzusunda keçirilən dinləmədə deyib.\nKomitə sədri bildirib ki, vətəndaş nikahı fəsadlara gətirib çıxarır: “Qeyri-rəsmi nikahlar, dini kəbin kəsmə, heç bir hüququ əhəmiyyətə malik deyil. Konfliktli ailədə uşaqlar zəif insan kimi formalaşır. Nikahın pozulmasına dair rəsmi məlumatlar narahatçılıq yaradır. Bütün bunlarla bağlı araşdırma aparılmalı və maarifləndirmə tədbirləri keçirilməlidir”.\nA.Naxçıvanlı qeyd edib ki, mütəmadi aparılan maarifləndirmə işlərinə baxmayaraq, hələ də cəmiyyətdə erkən nikahlar problem olaraq qalır: “Erkən nikahlarda məişət zorakılığından tutmuş doğuş zamanı ana və uşaq ölümü, boşanmalara kimi fiziki psixoloji çətinliklərə rast gəlinir. Burada eyni zamanda təhsildən yayınma halları da baş verir”.\nÖncəki Tanınmış vəkil bu dəfə özü ilə bağlı qaldırılan cinayət işində qalib gəldi\nNövbəti 4 ayda Azərbaycana 847 midən çox turist gəlib


NGC 5862 — Vikipediya\nKoordinat: 15s 6d 3,2sn; +55º 34' 15″\nNGC 5862, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. C tipli qalaktikadır. Levis Svift tərəfindən 1885-ci ildə 40.64 sm (16 düymə) ölçülü refraktor vasitəsilə kəşf edilmişdir.\nPGC 53900 • CGCG 274-15 • NPM1G +55.0221\n15s 6d 3.2san\n+55° 34′ 15″\n0,02922 ± 0\nWikiSky-da NGC 5862: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər\nMənbə — "https://az.wikipedia.org/w/index.php?title=NGC_5862&oldid=4517350"


Dumanda dolaşan gümanlar ... və ya Faiq Əhmədovdan ölkəmizdə ictimai-siyasi münasibətləri kəskinləşdirmək istəyənlərə yüngülvari cavab » EMTV.az\n28-03-2017, 11:48 | Oxunub: 8 243 |\nDeyəsən məşhur mahnılarımızdan birində belə sözlər də vardı – dağda duman yeri var, yarla barışmağa güman yeri var...\nİndi bizim bəzi müxalifətçilər də öz fəaliyyətlərini (buna elə özfəaliyyət də demək olar) güman üzərində qurmağa başlayıblar deyəsən. Hətta bəzi “ekspert”lər onlara ünvanlanan sualları cavablandıranda və ya müəyyən mövzunu təhlil edən də öz gümanları ilə ətrafı dumanlandırmağa çalışırlar. Məsələn, bir müddət bundan əvvəl belə analitiklərdən biri ölkəmizdə vitse-prezidentlik institutunun yaradılmasını zəruri edən məqamlar barədə ona ünvanlanmış suala cavab verərkən belə bir ifadə işlətmişdi:\n“Bunun müəyyən səbəbləri var. Biz bu səbəbləri araşdırırıq. Müəyyən gümanlarımız da var...”\nDeyirəm, nə qəribədir, camaat iş görür, çalışır, məmləkətə gün ağlayır, bunlar da hələ araşdırırlar! Həm də öz gümanları əsasında. Hələ bir digər ifadələrə diqqət edin:\n“Bu hal Azərbaycanın onsuz da dünyada yüksək olmayan nüfuzunu daha da azaldan, Azərbaycanı gülüş obyektinə çevirən, yolverilməz bir hadisədir...”\nƏlbəttə, öz gümanlarına istinad edib bu və ya digər ictimai-siyasi hadisəyə şərh verən “siyasətçi”lərdən bundan artıq fikir də gözləmək olmaz. Axı Azərbaycanın dünyada hansı nüfuza sahib olduğunu anlamaq üçün, əvvəlcə gərək özünün bu məmləkətdə, məhdud bir çevrə daxilində də olsa müəyyən qədər nüfuzun ola.\nOndan sonra, gərək dünyada baş verən hadisələri düzgün təhlil edə biləsən. Ən azından hansı böyük dövlətlərin mövcud olduğumuz regionda, bəzi hallarda isə hətta bu regionun hüdudlarından kənarda belə cərəyan edən proseslərə nüfuz edə bilmələk üçün məhz Azərbaycanla olan münasibətlərini korrektə etməyə səy göstərdiklərini gərək görə biləsən. Amma hardan? Gümanla duman imkan verir ki?\nFikirləri-zikirləri iqtidar daxilində guya ki, mövcud olan hansısa “ziddiyyətlər”i qızışdırmaq və yolla da hakimiyyəti zəiflətmək xülyalarını millətə srımaqdan ibarətdir. Diqqət edin, birinci vitse-prezident postuna təyinatla bağlı səsləndirilən fikirlərdən birində deyilir:\nİlk növbədə maraq doğuran məqam budur ki, bu insanlar ölkəmizdə ictimai-siyasi münasibətlərin kəskinləşməsinin onlar üçün ən vacib, önəmli cəhət olduğunu qətiyyən gizlətməyə çalışmırlar. Yəni istədikləri budur ki, ziddiyyətlərin kəskinləşməsi müxtəlif istiqamətlərdə və müstəvilərdə inkişaf etsin. Başqa sözlə desək, ara qarışsın, ölkə xaosa yuvarlansın. Bərəkallah təhlilinizə də, proqnozlarınıza da...\nAmma digər tərəfdən də baxanda, axı bunların xaos nəzəriyyəsindən başqa tətbiq edə biləcəkləri heç bir bilik və təcrübələri də yoxdur. Vallah, məndən soruşasınız, qoy elə bunlar dumanda oturub, gümanları ilə yaşamaqda davam etsinlər.\nBircə ətrafdakılara yaşamağa mane olmasınlar, qalan işlərdə onsuz da əllərindən heç nə gələn deyil. Mən belə güman edirəm!\nHazırladı: Faiq ƏHMƏDOV "Müstəqil Lider" jurnalının baş redaktoru.


Multilingual Bible: Azeri (Northern), Psalms 51\nAzeri (Northern), Psalms 51\n1 Məhəbbətinə görə, ey Allah, mənə rəhm et, Bol mərhəmətinə görə qanunsuzluqlarımı sil.\n2 Təqsirimi tamamilə yu, Günahımdan məni təmizlə.\n3 Çünki qanunsuzluqlarımı bilirəm, Günahım daim gözümün qarşısındadır.\n4 Sənə, yalnız Sənə qarşı günah işlətmişəm, Gözündə pis sayılanı etmişəm. Mənə görə çıxarılan hökmündə ədalətlisən, Məni məhkum etməkdə haqlısan.\n5 Mən doğulandan bəri günahkaram, Ana bətnindən belə, təqsirkaram.\n6 Sənsə ürəkdə düzlüyün olmasını istəyirsən, Mənə daxilən hikmət öyrət.\n7 Məni züfa ilə pak et, təmiz olum, Məni yu, qardan da ağ olum.\n8 Mənə şadlıq, sevinc səsini eşitdir, Qırdığın sümüklərim xoşhallansın.\n9 Üzünü tut, günahlarımı görmə, Bütün təqsirlərimi sil.\n10 Ey Allah, məndə təmiz ürək yarat, Daxilimə yenidən sədaqət ruhunu ver.\n11 Məni Öz hüzurundan atma, Müqəddəs Ruhunu məndən götürmə.\n12 Xilasının sevincini mənə qaytar, İtaətkarlıq ruhu verib mənə dayaq ol.\n13 Qoy Sənin yollarını qanunsuzlara öyrədim, Günahkarlar Sənə sarı dönsünlər.\n14 Ey Allah, məni azad et, Qan tökmək təqsirindən məni qurtar, Dilim ədalətini mədh etsin.\n15 Ey Xudavənd, Sən dilimi aç, Ağzımla Sənə olan həmdlərimi bəyan edim.\n16 Sən qurbanlardan zövq almazsan, Yoxsa kəsərdim. Yandırma qurbanlarından razı qalmazsan,\n17 Allaha məqbul olan qurban sınmış ruhdur, Sən sınan və peşman olan ürəyə xor baxmazsan, ey Allah!\n18 Lütfünlə Siona yaxşılıq et, Yerusəlimin divarlarını bərpa et.\n19 Onda doğru yolla təqdim edilən qurbanlardan, Bütöv yandırma qurbanlarından zövq alarsan. O zaman qurbangahında buğalar qurban kəsilər.


Azərbaycan diasporu erməni kilsəsinə dəvət olundu (Fotolar) | Sizinyol.com\nAzərbaycan diasporu erməni kilsəsinə dəvət olundu (Fotolar)\nBeynəlxalq Əsassız Erməni İddiaları ilə Mübarizə Dərnəyi (ASİMDER) Şərqi və Cənub-şərqi Anadolu bölgəsinin nümayəndəsi İrfan Ermiş Axtamar adasındakı erməni ayininə etiraz etmək üçün Türk diaspor təşkilatlarını bu adaya dəvət edib.\n2014-cü ildə İrəvandakı tarixi “Göy” məsciddə ibadət etmələrinə izn verilmədiyini deyən İrfan Ermiş bildirib ki, Van vilayətinin Axtamar adasındakı eyni adlı kilsədə ayinə izn verilməməlidir. Ermiş Türk diaspora təşkilatlarını ayinin keçiriləcəyi sentyabr ayında etiraz aksiyası üçün Axtamara dəvət edib.\nAxtamar kilsəsinin fasadında türk motivləri\n“Dövlətimiz erməni icmasının 2015-ci ilin sentyabrında Vanın Axtamar adasında keçirəcəyi ayinə izn verib. Bütün ölkələrdə qurulmuş, fəal olan Türk və Azərbaycan diaspor təşkilatlarını bu ayinə etiraz etmək üçün Vana dəvət edirəm. ASİMDER olaraq hər yerdən gələn üzvlərimizlə biz də bu ayinə etiraz edəcəyik. Atalarımıza aid olan İrəvanda yerləşən “Göy” məsciddə cümə namazı qılmağımıza izn verməyən quldur dövləti Ermənistana etiraz etmək üçün biz də Vanın Gevaş rayonunda olan Axtamar adasındakı xristian Peçenek türklərinə aid olan kilsədəki hacı olmaq ayininə izn verməyəcəyik. Səbəb məlumdur, 2014-cü ildə Ermkənistanın paytaxtı İrəvandakı “Göy” məsciddə cümə namazı qılmaq üçün Türkiyədən 14 QHT ASİMDER Mərmərə bölgə nümaytəndəliyinin önçülüyü ilə Ermənistan rəsmilərinə müraciət etmişdi. Amma Ermənistan, dövlət siyasətimizə ziddir – deyərək bu tələbi qəbul etmədi. Biz də etiraz olaraq qanunvericiliyə uyğun şəkildə ayinə iznverməyərək xalqımızı məlumatlandırıb başda Azərbaycan Respublikası, Dünya Azərbaycanlıları Konqresinin üzvləri, Azərbaycan diasporu və Türkiyədə olan bütün QHT-ləri dəvət edirik. Xaricdə və ölkə daxilində olan bütün QHT-lərin bu dəvətə cavab vermələrini gözləyirik. Dünya Azərbaycanlıları Konqresinin üzvlərini də yanımızda görmək istəyirik. Biz qətliam törədərək torpaq işğal etmirik. Sadəcə onlara başa düşdükləri dildə cavab veririk”.\nASİMDER şərq və Cənub-Şərqi Anadolu bölgə nümayəndəsi İrfan Ermiş\nXatırladaq ki, İrfan Ermiş təxminən 10 gün əvvəl bəyanatla mətbuat qarşısında çıxış etmişdi. Həmin bəyanatda, ermənilərin Axtamarda ayin keçirmələrinə izn verilməməsi tələb olunurdu.\n“Göy” məsciddə Azərbaycanlıları Konqresinin Beynəlxalq Cənub-Şərqi Erməni İddiaları İrəvanda yerləşən torpaq işğal Türk və Azərbaycan


Alternativ adları: Resident Evil 4\nResident Evil 4 - kompüter oyun üçüncü şəxs atıcı. Resident Evil 4 oyun bu dəhşət film hadisə door. Həmişə keşiyində olmalıdır. Bu öz sələfləri kimi çox hissəsidir. Oyunlar Siz qarşısında bütün seriyası. Bu böyük bir sıra Resident Evil yalnız bir sıra. Siz dəhşətli canavarlar, xilasetmə uçuş, atəş və partlayışlar və oyun Resident Evil 4 isteklerine ki, bütün gözləyir.\nOyun webs Bu baxış oxu bitirmək və özellikli online Resident Evil 4 video göz gəlir əvvəl. Və sonra saytda oyun Resident Evil 4 download qamış bilərsiniz.\nResident Evil 4 oyun, əlbəttə fun olduqca sadə, lakin. Hadisə 2004-cü ildə başlamışdır. Oyunun qəhrəmanı azad və ABŞ prezidentinin qızı müdafiə edəcək. Bu ictimai qulluqçusu fövqəltəbii səlahiyyətləri bir növ var, lakin kifayət qədər ağıllı və güclü edir.\nBelə ki, oyun Resident Evil 4, iki əsas simvol var:\nLeon Scott Kennedy - vyzvalitel prezidentin qızı Ashley. Məmur və oyun əsas xarakter. Bu sizin xarakter, və yalnız ona. Burada bir az Ashley nəzarət edən bir fəsil və bu xüsusi avadanlıq yoxdur ki,. Onun oberigat qız əsas vəzifəsi.\nAshley Graham - bir dini dini tərəfindən qaçırılan bir qızı. Leon tapdığı sonra, o, yaşayacaq və ev salamat gətirmək lazımdır, çünki zəif xarakter və bir yük kimi qəhrəmanı. Amma onun hərəkətləri və ya daha çox sifariş nəzarət üçün müəyyən düymələri istifadə edə bilərsiniz. Göstərişlər, climbs göstərmək və geri qıran qəhrəman üçün qapı açır - bu da sizin xarakter kömək edir.\nSiz canavarlar qız xilas edə bilməz, əksinə, onlar onun oğurlanaraq və ya qətlə varsa\n, siz oyun aralanmaq. yəni bu turda uğursuz. Əsas deyil - Task prezidentin qızı qorumaqdır.\nIstifadə xarakteri Resident Evil 4 silah kifayət qədər və müxtəlif təqdim olunur. Amma bir yeniləmə var - lazer mənzərə, çox siz oyunlar üçün prosesi asanlaşdırmaq edir.\nYol kəndlərdə bu qaniçən sakinləri haqqında\nMain düşmən - Ganado. Zaman ki, sadə yaşayan və fermerlərin. Amma virus infeksiyası Las sonra - Plagas, onlar ruhsuz canavarlar olmaq.\nOyun da əlavə, bonus rejimi təqdim edir: «Ayrı-ayrı yolları», Assigment Ada, «The Mercenaries».\nDevelopers hələ azarkeşləri xahiş edirik və oyun cədvəli ən yaxşı görünüşü vermək, onu yenilemek üçün qərar ki, qeyd. Baxmayaraq hələ ən yaxşı, lakin əvvəlki hissələrində daha yaxşı səviyyəsində. Oyunun gərgin anlar səs orqan vasitəsilə əsmək, olduqca qorxulu deyil. Siz özbaşına qorxuram bilməz.\nSaytda Resident Evil 4 Download və qızların azad tezləşə bilər. Ashley yardım gözləyir sonra. Bu maraqlı oyun sizin komanda yoldaşları haqqında bizə unutmayın. Onlar bütün şiddəti və hadisələr riskini hiss olardı.\nGözəl gameplay var!\nOyunlar Online Online MMORPG oyun Resident Evil 4


Novruz bayramı ilə əlaqədar mal ətinin qiyməti 11 manatdan 8 manata endirilib.\nBu gün Salyan rayonunda bayram yarmarkası təşkil olunub. Yarmarkada mal ətinin qiyməti 8,5, qoyun əti isə 7 manata satılır. Bundan əlavə Qəbələ rayonundan gətirilən qabıqlı qöz və fındığın da qiyməti də endirilib. Hazırda bu bazarda qabıqlı qöz və fındıq 5 manata satılır.\nSatıcılar bunun səbəbini belə izah edib: "2 gündən sonra bayram başa çatacaq, sonra kimdir qabıqlı qoz-fındıq alan... Bir də getdi gələn bayrama. Ona kimi təzə qoz-fındıq çıxacaq."\nRayon sakinləri yarmarkada qalan qiymətlərin bazarla eyni olduğunu bildiriblər.\nSosial Baxılıb: 20346 Tarix: 18 mart 2017


(E-mail səhifəsindən istiqamətləndirilmişdir)\nabonent@ünvan - @ ("ət" və ya "doq") işarəsi kompyuterə məktubun göndərildiyi server ünvanı ilə abonentin adını ayırmağa kömək edir. Burada abonent dedikdə həmin serverin məktubu köçürəcəyi şəxsi kataloq nəzərdə tutulur. Bu kataloq serverdə istifadəçinin ora daxil olana və ya saxlama müddəti qurtarana qədər qalır. Abonentin adını istifadəçi özü seçir. Sonra o poçt ünvanının qeydiyyatını keçirir və proqram təminatını nizamlayır. Bütün bu əməliyyatlardan sonra elektron ünvanla işləmək olar. Müasir dövrdə ən geniş yayılmış poçt hostinq serverləri kimi Gmail.com, Yahoo!, Hotmail tanınır. MDB məkanında isə Yandex, Mail.ru, Rambler kimi poçt servisləri məşhurdur.\nMənbə — "http://az.wikipedia.org/w/index.php?title=Elektron_poçt&oldid=2775544"\tKateqoriyalar: Elm qaralamaları


Dövlət qulluğuna qəbul üzrə test imtahanı keçiriləcək – Günün Səsi\n0\t14 Dekabr 2017 11:36\nDövlət İmtahan Mərkəzi (DİM) dövlət qulluğunda inzibati vəzifələrin B növünə (inzibati icraçı vəzifələr) aid olan BA və BB qruplarına uyğun olan vəzifələr üzrə dövlət qulluğuna qəbul üçün test imtahanı keçirəcək.\nDİM mətbuat xidmətindən Gununsesi.info-ya verilən məlumata görə, imtahan dekabr 17-də baş tutacaq.\nİmtahanda iştirak etmək üçün qeydiyyatdan keçmiş namizədlər dekabrın 12-dən etibarən DİM-in internet saytına daxil olaraq “İmtahana buraxılış vərəqəsi”ni çap edirlər. Buraxılış vərəqəsi ilə yanaşı onlara “Namizədin yaddaş kitabçası” da təqdim olunur. Burada namizədlərə imtahan prosesi ilə bağlı vacib tövsiyələr, onların əməl etməli olduqları qaydalar və digər zəruri məlumatlar çatdırılır.


Altı ayda iqtisadiyyatımızda nə baş verib - rəqəmlər - Pia.az\nİqtisadiyyatımız kiçilib, kredit qoyuluşları, aqrar istehsal artıb...\nKoronavirus pandemiyası və dünya bazarında neftin qiymətinin kəskin düşməsi Azərbaycan iqtisadiyyatına təsirsiz ötüşməyib. Dövlət Statistika Komitəsinin açıqladığı məlumatlardan aydın olur ki, altı ayda Ümumi Daxili Məhsul istehsalında, ticarət dövriyyəmizdə, kredit qoyuluşlarında azalma, aqrar və rabitə və informasiya sahələrində artım qeydə alınıb.\nBelə ki, bu ilin yanvar-iyun aylarında Azərbaycanda 33 milyard 803,9 milyon manatlıq Ümumi Daxili Məhsul istehsal olunub. Bu, ötən ilin eyni dövrü ilə müqayisədə 2,7 faiz azalma deməkdir. Altı ayda adambaşına düşən ÜDM-in həcmi 3,4 faiz azalmaqla 3 min 393,7 manat təşkil edib.\nİlin ilk yarısında 1,5 faiz azalma ilə 18 milyard 401,9 milyon manat təşkil edən sənaye istehsalının 5 milyard 722,5 milyon manatlığı qeyri- neft-qaz sənayesinin payına düşüb. Bu sektorda altı ayda 11,2 faiz artım qeydə alınıb.\nPandemiyaya görə tətbiq olunan sərt karantin rejimi, həmçinin neftin qiymətinin kəskin ucuzlaşması ixracımıza təsirini göstərib. Cari ilin ilk yarısında Azərbaycanın xarici ticarət dövriyyəsinin həcmi faktiki qiymətlərlə 30,1 faiz azalmaqla 9 milyard 852,5 milyon manat təşkil edib. Altı ayda ixracımız 31 faiz azalmaqla 5 milyard 687,4 milyon manat, idxalımız isə 29,7 faiz azalmaqla 4 milyard 165,1 milyon manat olub. Qeyri-neft sektoru üzrə ixracımızda 8,9 faiz azalma baş verib - 721,5 milyon manat.\nİqtisadiyyatda baş verən kiçilməyə rəğmən Azərbaycanda kredit qoyuluşlarında ciddi artım baş verib. Hesabat dövründə kredit qoyuluşlarının həcmi ötən ilin eyni dövrü ilə müqayisədə 11,9 faiz artaraq 14 milyard 765,7 milyon manat təşkil edib. Bu zaman vaxtı keçmiş kreditlərin həcmi ötən ilkinə nisbətən 27,4 faiz azalıb və 1 milyard 84,4 milyon manat olub.\nCari ilin 1 iyun vəziyyətinə əhalinin banklardakı əmanətlərinin həcmində isə azalma baş verib. Belə ki, əmanətlər 2019-cu ilin beş ayı ilə müqayisədə 11,2 faiz azalaraq 7 milyard 661,3 milyon manat olub.\nNeft sektorundakı azalma fonunda qeyri-neft sektorunun aparıcı sahəsi olan kənd təsərrüfatında irəliləyişə nail olunub. 2020-ci ilin altı ayında Azərbaycanda 4 milyard 82,7 milyon manatlıq kənd təsərrüfatı məhsulu istehsal olunub. Bu, ötən ilin eyni dövrü ilə müqayisədə 2,2 faiz çoxdur.\nAltı ayda bitkiçilik sahəsində ötən ilkindən 1,1 faiz çox - 1 milyard 997,1 milyon manatlıq, heyvandarlıq sahəsində isə 3,2 faiz çox - 2 milyard 85,6 milyon manatlıq məhsul əldə olunub.\nÖlkənin nəqliyyat sektorunda yükdaşımaların həcmi 14,1 faiz azalmaqla 96,3 milyon ton, sərnişindaşıma 28,7 faiz azalmaqla 690 milyon nəfər təşkil edib.\nHesabat dövründə həmçinin informasiya və rabitə xidmətlərində 4.4 faizlik artım (1 milyard 42,8 milyon manat), pərakəndə ticarət dövriyyəsinin həcmində 1,9 faiz azalma (18 milyard 245,7 milyon manat), əhaliyə göstəriləm ödənişli xidmətlərdə 19,2 faiz azalma (3 milyard 339,9 milyon manat) qeydə alınıb.\n2020-ci il 1 iyun vəziyyətinə əhalinin sayı 10 089,9 min nəfər təşkil edib. Son bir ildə Azərbaycanda əhalinin sayı 76,8 min nəfər və ya 0,8 faiz artıb.\nBütün çətinliklərə rəğmən, dövlət büdcəsinin icrasında problem yaranmayıb. Belə ki, 2020-ci ilin altı ayı ərzində Azərbaycanın dövlət büdcəsinin gəlirləri 12 milyard 22,7 milyon manat təşkil edib.\nBu, ötən ilin eyni dövrü ilə müqayisədə 15,5 faiz çoxdur.\nHesabat dövründə büdcədən xərcləmələr 11 milyard 730,8 milyon manat təşkil edib və büdcədə 291,9 milyon manat profisit yaranıb.\nƏhalinin nominal gəlirləri 27 milyard 377,8 milyon manat, adambaşına düşən nominal gəlir isə 1,2 faiz azalaraq 2 749,7 manat təşkil edib.“(Yeni Müsavat”)


“Animal Planet” – Dərinlərin kabusları\n« Elm və utopiya şüurun təkamülləşdiyi saxtakarlığını niyə davam etdirmək istəyir?\nTRT GAP – Əli Demirsoy sənədli filmi »\nBu sənədli filmdə okean diblərində yaşayan bəzi dəniz canlıları mövzu edilirdi. Proqramdakı bəzi ifadələr “Animal Planet”in canlılığın gerçək mənşəyini qavramaqdan nə qədər uzaq olduğunu göstərirdi. Aşağıda bunlar maddə-maddə ələ alınmaqdadır:\nTəbiətə yaradıcılıq ətf etmə yanılması:\n“ANİMAL PLANET”: “Təkamül ağılın sərhədlərini aşmış və təbiət hər hansı elmi fantastika yazarının xəyal gücünə meydan oxuya biləcək qəribə varlıqlar ortaya çıxarmış…\nTəbiətin heç boş dayanmadığını öyrəndik. Boş dayanmamış və indiyə qədər heç görmədiyimiz heyvanlar ortaya çıxarmışdı.”\nCAVAB: Təbiət; hava, quru və sudan meydana gələn bir bütündür. İçində saxladığı canlılar çox müxtəlifdir və hər biri son dərəcə kompleks quruluşda dizaynlara malikdir. Bu dizaynların diqqət çəkici xüsusiyyəti bir-biriylə uyğun olmalarıdır. Milyonlarla canlı növünün bir yerdə sığındığı təbiət bu dizaynlarda rol oynamış ola bilərmi? Əlbəttə xeyr, çünki təbiət bu dizaynları meydana gətirəcək ağıldan məhrumdur. Qayaların, çayların və ya küləklərin və s. bir kəpənəyin qanadındakı naxışları, quşun qanadındakı tükləri, çiçəklərdəki göz alıcı rəngləri və möcüzə qoxuları hazırlayacaq ağılı yoxdur. Bütün canlıları yaradan üstün ağıl sahibi Allahdır.\nTəbii seleksiya ilə əlaqədar yanılmalar\n“ANİMAL PLANET”: “Təbiətin həyatda qalma üçün uyğunlaşma qabiliyyətinin ən gözəl nümunələrindən biri. Çox gözəl bəzək əşyalarına bənzəyən orqanları əslində təbii seçmənin yaxşı nümunəsidir, yaşayan hər şeydə olduğu kimi hər parça xüsusi vəzifəni yerinə yetirmək üçün inkişaf edib.”\nCAVAB: Yuxarıda görüldüyü kimi bu orqanların mənşəyi təbii seleksiyaya bağlanmaqdadır. Halbuki, təbii seleksiya yalnız mövcud olan orqanlar üzərində təsirlidir. Məsələn, qayalıq ərazidə yaşayan kərtənkələ populyasiyasıyla, bitki örtüyünün nisbətən daha sıx olduğu bir bölgədə yaşayan kərtənkələ populyasiyasının, ortalama quyruq uzunluğu baxımından fərqlər göstərə bilər. Ovçulardan qorunma və hərəkət asanlığı baxımından quyruq uzunluğu ətraf şərtlərinə uyğunluq təmin etmiş ola bilər. Ancaq bu təbii seleksiya nümunəsi quyruğun təkamüllə necə ortaya çıxmış ola biləcəyi sualına cavab deyil. Çünki quyruq, DNT-də kodlaşdırılmış genetik məlumata görə çıxarılan orqandır. Ərazi quruluşu və ya hərəkət asanlığı kimi faktorlar, canlının DNT-sindəki məlumatlara yeni məlumatlar əlavə edərək onu inkişaf etdirə bilməz.\nTəbiətin təcrübələri yanılması\nKirpi balığı dilədiyi zaman içinə birdən su çəkərək normalın iki misli böyüyə bilən növdür. Beləliklə, düşməniylə qarşılaşdığında həm onu qorxutmuş, həm də çox böyüdüyü üçün udulmaqdan xilas olmuş olar. “Animal Planet” bu balığın göstərildiyi bir səhnədə bu sualı soruşur və arxasından bu cavabı verirdi:\n“Ya da bir balıq təhdidlə qarşılaşdığında bədənini iki qatına qədər çıxarmağı haradan öyrəndi? Təbiətin ən müvəffəqiyyətli təcrübələrindən biri olduğu qətidir.”\n“Animal Planet” okean səthinin minlərlə metr altında çox yüksək təzyiq altında yaşayan bəzi canlılarla əlaqədar da bənzər izahat ortaya qoyurdu:\n“Təkamülün bu yeni təcrübəsi onları heyrətə salır. Bu yüksək təzyiq altında insanlar yaşaya bilməz.”\nBuradakı “təcrübə” ilə əlaqədar bilinməli olan iki əhəmiyyətli nöqtə vardır. Əvvəlcə təkamül nəzəriyyəsinin əsaslandığı təsadüfi mutasiya-təbii seleksiya mexanizmləri təkamül nəzəriyyəsinin tələb etdiyi şəkildə, yəni komplekslikdə artım istiqamətində “təcrübə”lər reallaşdıra bilməz. Təbiətdəki bütün sınaq-yanılma müddətləri, əgər bir dəyişmə ilə nəticələnsələr, daim genetik məlumatda və komplekslikdə azalmayla nəticələnərlər. Bu səbəbdən kirpi balığının birdən şişməsini təmin edən əzələ və sinir sistemlərinin yoxluqdan təkamüllə qazanıldığını düşündürəcək heç bir elmi dəlil yoxdur. Belə olması da təbiidir, çünki təsadüf daim nizamsızlıq və xaosla nəticələnər.\nİkinci nöqtə isə canlıların və təbiət tarixinin bu xəyali təkamül təcrübələrini rədd etməsidir. Çünki məqsədsiz təbiət hadisələriylə uzun zaman içində reallaşdığı qarşıya qoyulan bu təcrübələr nəticəsində indiki vaxtda yaşayan (“Animal Planet”in müvəffəqiyyətli təcrübə nəticələri olaraq göstərdiyi) növlərin yanında, sözdə keçid mərhələlərində yaşamış olması lazım olan saysız qəribə quruluşlu canlının olması lazımdır. Hal-hazırda da təkamülün davam etdiyi irəli sürüldüyünə görə bu kimi canlıların ətrafımızda da müşahidə edilməli idi. Halbuki, belə bir vəziyyət haqqında danışılan deyil. Milyonlarla bitki və heyvan növü təyin oluna bilər xarakteristikalarla bir-birlərindən ayrılar və xaotik vəziyyət mümkün deyil. Məşhur təkamülçü Stephen J. Gould, bu vəziyyətin Darvinin pilləli inkişaf iddiasına zərbəsini belə ifadə edir:\n“Ayrı növlərin varlığı, təbiətin dayanmadan dəyişiklik içində olduğunu təməl gerçək olaraq göstərən nəzəriyyə ilə (təkamül nəzəriyyəsi) necə uzlaşa bilər ki? Bir təkamülçü baxımından nə üçün növ deyə bir şey olsun? Əgər bütün həyat formaları, kiçik başlanğıc gen hovuzundan seçilmiş mutasiyalarla yavaş və mərhələli genişləməklə çıxarılmışsa, orqanizmlərin gerçəkdə ayrı sərhədlər olmadan bir-biri içinə keçməsi lazım idi.”\n(Gould”dan götürmə; Henry Morris and Gary Parker, What his Creation Science? (1987), səh. 121-122.)


Samuxda qohumu ilə mübahisə edən şəxs avtomobillə onun üstündən keçib – XəbərAl.Az\nSamuxda qohumu ilə mübahisə edən şəxs avtomobillə onun üstündən keçib\nSamux sakini mübahisə etdikdən sonra “Niva” markalı avtomobillə qohumunun üstündən keçib.\nAPA-nın məlumatına görə, hadisə rayonun Qarayeri qəsəbəsində qeydə alınıb.\n18 yaşlı Hüseynov Ramil İntiqam oğlu yaralı vəziyyətdə Gəncədəki xəstəxanalardan birinə çatdırılıb. Yaralının bədəninin müəyyən hissələrində sınıq xəsarətləri aşkarlanıb. İlkin məlumatlara görə, hadisəni törədən şəxs Ramil Hüseynovun qohumudur. İnsident onlar arasında yaranmış mübahisədən sonra baş verib. Ardından hadisəni törədən şəxs dərhal ərazidən uzaqlaşıb. Hazırda onun saxlanılması üçün Samux Rayon Polis Şöbəsində əməliyyat istintaq qrupu yaradılıb.\nFaktla bağlı araşdırma apaılır.\nMahnılarda qalan ömür – VİDEO\nPosted on 04 Yanvar 2021 04 Yanvar 2021 Author Xeberal.az\nMəlum olduğu kimi, Əməkdar incəsənət xadimi, Azərbaycan Bəstəkarlar İttifaqının üzvü Nailə Mirməmmədli bu gün vəfat edib. Baku TV 59 yaşında dünyasını dəyişmiş Nailə Mirməmmədlinin yaşadığı evə baş çəkib. Yaxınları şəkər xəstəsi olan, ürək tutmasından dünyasını dəyişmiş mərhumə ilə bağlı fikirlərini bildiriblər. Xalq artisti, müğənni Röya Ayxan bildirib ki, N.Mirməmmədli şəhid general Polad Həşimov üçün bəstələnən mahnıda […]\nPutin azərbaycanlı direktoru mükafatlandırıb – Foto\nMoskvada mədəniyyət və incəsənət işçilərinə dövlət mükafatlarının verilməsi mərasimi keçirilib. “XəbərAl.az” “AzərTAc”a istinadən xəbər verir ki, Moskva Akademik Satira Teatrının direktoru, soydaşımız Məmmədəli Ağayevə də Rusiya Prezidenti Vladimir Putinin Fəxri Fərmanı təqdim edilib. Rusiya Dövlət Böyük Teatrın Bethoven zalında baş tutan mərasimdə çıxış edən Rusiyanın mədəniyyət naziri Olqa Lyubimova mədəniyyət işçilərini fəxri ad almaları münasibətilə […]\nBritaniyanın dövlət naziri Azərbaycana ilk səfərini edəcək\nPosted on 08 Fevral 2021 Author Xeberal.az\nBirləşmiş Krallığın Avropa Qonşuluğu üzrə Dövlət Naziri Vendi Morton 8 fevral tarixindən başlayaraq Azərbaycana iki günlük səfərə gələcək. Böyük Britaniyanın Azərbaycandakı səfirliyindən verilən xəbərə görə, nazirin səfəri Birləşmiş Krallıqla Azərbaycan arasında yaşıl enerjinin inkişafı və iqlim dəyişikliyinə qarşı tədbirlər, habelə qadın hüquqlarının müdafiəsi və gender əsaslı zorakılığa qarşı mübarizə sahələrində əməkdaşlıq əlaqələrinin gücləndirilməyə istiqamətlənəcək. Azərbaycana […]\nYSK sədri İstanbulda təkrar səsvermə ilə bağlı ilkin açıqlama verib


Mətləb Pero Dadaşov necə həbs edilməsindən yazır - Talısh - Mədəniyyət . - Каталог файлов - WWW.TOLISHSTAN.COM\n"Günü-gündən çiçəklənən" Azərbaycan xalqının övladlarının dünyaya və Rusiya Federasiyasına (RF), onun hətta soyuq Sibirinə bir tikə çörək dalınca səpələnməsi kimsəyə sirr deyil. Masallı rayonunun Kolatan kəndin gəncləri də RF-nın müxtəlif şəhərlərində min bir əzab-əziyyətlə qazandıqlarından doğma kəndində yaşayan və bir parça çörəyə möhtac olan qohum-qardaşlarıa mütəmadi əl tuturlar. Onların eyni zamanda kəndin abadlıq işlərinə də külli miqdarda vəsait xəclədiklərindən də sən demə "gözü tox" YAP hakimiyyəti mənsubları çoxdan imiş duyuq düşüblər. Baxmayaraq ki, ölkənin bütün rayonların iqtisadi-sosial və digər məsələlərə vaxtaşırı olaraq hökumətin milyonlar ayırması, və onun rüşvət və korrupsiya yolu ilə nəfsi "tox" məmurlarımız tərəfindən həzm-rabidən keçirməsini də bilməyən yoxdur.\nSon illər, Sank-Peterburqda yaşayan kolatanlıların hesabına kəndarası yollara asfalt örtük döşəyib, hər tərəfə işıq çəkilib. Bu abadlığın fonunda hakimiyyət zümrəsinin yerlərdəki şərəf-ləyaqəti kasıb olan YAP-çı "hacı və kərbəlayilərin məkirli planı" ilə ötən ilin sonunda Sank-Peterburqun mərkəzi küçələrin birində "Talış - Rus - İran bayrağı" ilə bəzədilən iri sloqanın asılması və onun ətrafında yaradılan böyük səs-küyü xatırlayırsınızmı...\n“Qarabağ savaşındakı mənəm-mənəmlik“ kimi bu məsələdən də baş çıxarmayan bəzi “dəmərəs talışlarımız“ hakimiyyətin siyasi toruna düşərək, başladılar bu işi öz əməli kimi reklam etməyə. Əslində isə görünən odur ki, bu işdə bir sıra hakimiyyət mənsublarının əsas məqsədi Sankt-Peterburqda yaşayan və yaxşı pul qazanan kolatanlıları Vətənə dönəndə saxlayıb, onları “Talışıstan” qurmaq arzusunda olan “separatçı” kimi damğalayıb, qurama ittihamlarla şərləyib, qazandıqlarını ələ keçirmək olmuşdur.\n04 dekabr 2017-ci il tarixdə səhər saat 08.00 radələrində Boradigah qəsəbəsindən Kolatan kəndinə gələndə, kəndin mərkəzindəki Məişət evinin qarşısındakı hasara asılmış "Talış bayrağı"nı gördüm. Mənə bu vəziyyət qeyri-adi göründüyünə görə telefonu açıb, onun şəklini çəkib, sosial şəbəkələrdə "xəbər" kimi paylaşdım. Bir az sonra bunun təxribat olduğunu anlayıb, səhifəmdən silsəm də onun "Tolışi Xəbon" qrupundan silməyi unutdum...\nMən hardan biləydim ki, "çiçəklənən ölkəmizdə" ifadə azadlığı, insan hüquqları, KİV-də çıxış etmək kimi dünyəvi dəyərlər yalnız kağız üzərində yazılıb və onlar yalnız Milli Məclisin dəmir seyflərində elə saxlanılır.\nHəmin gün, saat 15-00 radələrində Kolatan kəndinin mərkəzində, hər gün görüşüb-söhbət etdiyim dostum Rasiflə durub danışdığım yerdə, böyürdə bir nömrə-nişanı olmayan "NİVA" markalı maşın dayandı. İçindən bir polis serjantı və əlavə dörd nəfər mülki geyimli, tanımadığım şəxslər özlərini təqdim etmədən, məni zorla maşına mindirdilər. Dostum Rasif və digər kənd əhli kənarda seyirçi mövqe tutdular...\nSükan arxasında oturan şəxs, dərhal telefonumu və mənə məxsus olan 1999-cu il buraxılışlı BMV-3 markalı maşınımın açarını alıb, həmən polis serjantına verib, ardıyca sürməsini əmr etdi. Sol tərəfimdə oturan Azər adlı əməliyyatçı-polis, mənim böyrəyimə yumruq zərbəsi endirərək, "cındır, Talışıstan qurursan?" - deyə qışqırdı. Dedim: Nəvəm yaşdasan, hərəkətlərinə, davranışına diqqət et! Mən nə edirəmsə, açıq-aşkar, öz adımla və dövlətin mənə verdiyi konstitutsiya qanunları çərçivəsində edirəm. Bütün yazdığım yazılar da KİV haqqında qəbul edilmiş qanunlara uyğundur. Yazılarımın, çəkdiyim karikaturaların, hamımızın tək anası, adı Azərbaycan Vətənimizin azadlığı və dövlət müstəqilliyinə görə çəkdiyim əziyyətlərin bəhrəsi olaraq həbs edilməyimi özümə şərəf sayıram!\nBunları deyəndə, bu adam yenə başladı əl-qol atmağa... Anladım ki, yazdığım tənqidi məqalələrin təsiri bunların sümüyünə işlədiyindən, “Talışıstan” bəhanəsi ilə aqressivliyini gizlədə bilmirlər.\nYol getdikcə, ümüdimi yalnız tək olan qüdrətli Allaha bağladım... Sonradan bildim ki, maşını idarə edən bu şəxs rəis müavini imiş və o, "Talış" sözünə özünəməxsus ifadələrlə təhqirlər yağdırmaqdan dayanmaq bilmirdi. Sağımda oturan isə 2009-cu ildə Cənub Xəbərləri qəzetində DYP-i əməkdaşı "Qaişnik Mamed"dən tənqidi yazımı xatırladaraq ədəbsiz təhqirlər deyirdi...\nRayon polis şöbəsinin qapısında məni düşürəndə, Azər rəis müavininə: "Rəis, bunu cinayətkar kimi binaya salaq, yaxud hörmətli müəllim kimi?"-deyə sordu. "Əlbəttə hörmətlə" - cavabını eşidən Azər adlı bu polis nəfəri qapıdan içəri girən kimi talış millətinə hüdudsuz nifrətini gizlədə bilməyərək, təkrarən böyrəyimə yumruq vurdu.\nMəni gətirdilər böyük rəisin kabinetinə. Rəis yerindən durub, mənə yaxınlaşıb: "Nədi, çiçəklənən Azərbaycanı bəyənmirsən, Talışıstan qurmaq istəyirsən?" - deyə qəzəblə soruşdu.\n- Rəis, Azərbaycan sizin üçün çiçəklənirsə, zəlil halda olan xalqa, elə mənim üçün də üfunət qoxuyur.\nO, başını xeyli əsdirib, dişlərini qıcıyıb, mənə nifrətlə baxıb dedi ki, səni indi elə bir yerə göndərərəm ki, orda burnuva yaxşı iy dəyər...\nVə dərhal da əmr verdi:\n- Bunun sənədlərin tez hazırlayıb aparın. Bakıdan tələb edilir ki, təcili olaraq ora aparmaq lazımdır.\nMəni keçirtdilər əməliyyatçılar oturan otağa, yenə Azər istədi ki, məni vursun, bu anda rəis onları qırağa çıxarıb, qoluma qandal vurdurub həyətə çıxdıq. İki polis maşınının müşaiyyəti ilə, mənim qanuni razılığım olmadan, şəxsi maşınımı həmin polis serjantı idarə edərək, özümü də əvvəlki qaydada, "təm-təraqla DİN-nin "Bandotdel" deyilən idarəsinə "yola saldılar".\nMaşında da Azər toxtamaq bilmirdi. Xatırlatdı ki, məni və digər talış əsilli ziyalılarımızı çoxdan izləyirş.. Hətta Ədliyyə Nazirliyində rəsmi qeydiyyatdan keçən RTMM (Respublika Talış Mədəniyyət Mərkəzi) fəaliyyəti də onun diqqətində olub (?). Yenə bir məsələni anlamadım ki, adında mədəniyyət sözü olan qanuni təşkilatdan hakimiyyətin güc strukturu olan polis niyə belə qorxur? Bir də anlamadım ki, bu adamın Talış adına bu qədər aqressivliyi nədən qaynaqlanır...\nSəlyana çatanda, əməliyyatçılardan qabaqda oturanın birisi gedib hərəyə bir su aldı, mənə də birini verdi. Mən suyun qapağın açıb, içmək istədikdə Azər əlimdən qamarlayıb, qapağı bağlayıb atdı ayaq altına.\nNəhayət ki, gəlib çatdıq adı ilə məşhur olan “Bandotdelə“. Şəxsi maşınımı özümlə birgə saldılar içəri. 5-ci mərtəbədə mən daha böyük rəislərə təhvil verildim. Az sonra “Talışıstan” bayrağı və mənə məxsus olan texniki əşya və sənədlərlə birgə getdik rəisin kabinetinə. İçəri daxil olan kimi rəis başladı, nə başladı:\n- Sizin hamınızı tikə-tikə, xıncım-xıncım doğramaq lazımdır...\nBu Vətənimizin ən ağır zamanında yataq xəstəsi olan ata-anamı, dörd körpə balalarımı tək Allahın və həyat yoldaşımın ümüdinə qoyub, onun azadlığı, dövlət müstəqilliyi, ərazi bütövlüyü uğrunda gedən qanlı döyüşlərə könüllü olaraq gedib, orada şəhid olsaydım, siz də bu gün gözlərimin qabağında şəhid olan üç Milli Qəhrəman kimi məni də tanımazdınız, və mənim tikə-tikə doğranmağıma qərarlı olmazdınız.\nSorğu-suallar uzandıqca, rəis və müavini (adlarını öyrənmək mümkün olmadı) az da olsa "yumşaldı". Keçdik müavinin iş otağına, orda artıq “torbam tikilib hazır idi“. “Cinayətimlə“ tanış olub gördüm ki, torbamı tamamilə başqa motivdə tikiblər. Məzmunu belə idi:\nGuya mən, 04.12.2017-ci il tarixdə şəxsi işimlə əlaqədar Bakı şəhərinə gedib, Gənclik metrosu yaxınlığında tıxaca düşüb, maşından çıxıb yüksək səslə söyüş söymüşəm. Bunu eşidən iki polis polkovnik-leytenant (Bandotdel) əməkdaşları, mənə yaxınlaşıb, özlərini təqdim edib, mən də qorxaraq maşından çıxıb qaçmaq istərkən onlar məni yaxalamışlar... (?)\nNarazılığımı bildirəndə, xatırlatdılar ki, “sən deyirsən ki, Qarabağ müharibəsində olmusan, maşının da idarəmizin həyətindədir. Heç bilirsən ki, içi axtarılsa, oradan səni on ilə kimi həbs edilməsi ola biləcək şeylər çıxar? “...\nEşitdiklərim qulaqlarımı cingiltdədi, qəbul edilən qərarla razılaşıb imzalamaq məcburiyyətindən başqa yolum olmadı. Bütün gecəni ancaq rəislərin sorğu-sualları ilə səhərə çıxdım.\nGünortadan sonra Məhkəmə oldu. Elə bir məhkəmə oldu ki, həmin idarənin iki yüksək rütbəli zabiti şahidlik etdi, mənim üçün tutduqları vəkil “işim var“ deyib, zaldan çıxdı, hakim 30 sutka inzibati həbs cəzası oxusa da mənə qərarın surətini vermədi. Bu səbəbdən kimsənin ad və soyadını da bilmədim.\nErtəsi gün, 05.12.2017 –ci il, axşam saat 22-00 radələrində məni Binəqədi İnzibati Cəzaçəkmə Müəssisəsinə apardılar...


Neft ucuzlaşır, Brent bir barelə $55,92 təşkil etdi ABC.AZ\nNeft ucuzlaşır, Brent bir barelə $55,92 təşkil etdi\n14 yanvar, Fineko/abc.az. ABŞ Energetika Nazirliyinin ötən həftə ölkədə neft ehtiyatlarının 3,25 milyon barel azaldılması ilə bağlı məlumatlarına baxmayaraq, cümə axşamı günü ticarətində neftin etalon markalarının qiymətləri azalır.\n“S&P Global Platts” qeyd edir ki, bazar iştirakçıları neft məhsullarına zəif tələbatdan narahatdırlar.\nSaat 9:32-də London ICE Futures birjasında keçirilən ticarətdə, Brent-in mart fyuçersinin qiyməti bir barrelə $0,14 (0,25%), $55,92 səviyyəsinə düşdü. 13 yanvar ticarət nəticələrinə görə, Brent mart fyuçersləri $0,52 (0,92%) – bir barelə $56,06 qiymətinə düşdü.\nSaat 9:32-də Nyu-York əmtəə birjasında (NYMEX) WTI-nin fevral ayına olan fyuçersi $0,07 (0,13%) – barrel başına $52,84 qiymətinə düşüb. Yanvarın 13-də keçirilən hərracların nəticələrinə görə, WTI-nin fevral ayına olan fyuçersi $0,30 (0,56%) - barrel başına $52,91-ə düşüb.


Avtomobil alqı-satqı müqaviləsinin təsdiqi üçün neçə manat dövlət rüsumu ödənilməlidir?\n- "Dövlət rüsumu haqqında" qanunun 10.2-ci maddəsində nəqliyyat vasitələrinin özgəninkiləşdirilməsi müqavilələrinin təsdiqi üçün ödənilməli olan dövlət rüsumunun məbləği təsbit edilmişdir. Əgər müqavilə üzrə nəqliyyat vasitəsi müqavilə üzrə ərin (arvadın), uşaqların, valideynlərin, babanın, nənənin, qardaşın, bacının mülkiyyətinə keçirsə, ödəniləcək dövlət rüsumu 25 manatdır. Müqavilə üzrə əmlak digər şəxsin mülkiyyətinə keçirsə, onda 50 manat məbləğində dövlət rüsumu ödənilməlidir.\nMirasın qəbulu faktının tanınması üçün məhkəməyə hansı sübutlar təqdim edilməlidir?\n- Azərbaycan Respublikası Mülki Məcəlləsinin 1243.2-ci maddəsinə görə, mirasın qəbulu mirasın açıldığı yer üzrə notariat kontoruna onun qəbulu barədə ərizənin verilməsi və ya əmlaka sahiblik edilməyə, yaxud ya əmlakın idarə olunmasına faktik başlanılması və bununla da mirasın qəbul edildiyinin şəksiz nümayiş etdirilməsi ilə mümkündür. Qeyd edək ki, notariat kontoruna tələb olunan bütün sənədlərin təqdim edilməsinə baxmayaraq, o, vərəsəlik şəhadətnaməsinin verilməsindən imtina etsə, maraqlı şəxs mirasın qəbul edilmə faktının və vərəsəliyin açılma yerinin müəyyən edilməsi barədə ərizə ilə deyil, notariat hərəkətlərinin aparılmasından imtina barədə iddia ərizəsi ilə məhkəməyə müraciət etməlidir.\nMirasın qəbul edilmə faktının və vərəsəliyin açılma yerinin müəyyən edilməsi barədə işlər üzrə aşağıdakı sübutların təqdim edilməsi zəruridir: notariat orqanının lazımi sənədlərin olmamasına və ya təqdim olunmuş sənədlərin natamamlığı səbəbindən vərəsəlik şəhadətnaməsinin verilməsindən imtinasını təsdiq edən sübut; əmlaka sahiblik etməyi və ya əmlakı idarə etməyə faktiki başlamağı təsdiq edən sübutlar (vərəsənin miras qoyanla birgə yaşadığı haqqında və ya miras qoyanın əmlakının vərəsə tərəfindən götürüldüyü haqqında mənzil-istismar idarəsinin arayışı, daşınmaz əmlak üçün vergilərin və ya kommunal xidmətlər üçün haqların vərəsəlik açıldıqdan sonra vərəsə tərəfindən ödənildiyi barədə Vergilər Nazirliyinin yerli İdarəsinin və ya mənzil-istismar sahələrinin arayışı və ya verginin, yaxud kommunal xidmətlər üçün haqların ödənildiyi barədə qəbz, miras qoyanın əmlakını vərəsənin idarə etməyə başlaması faktını təsdiq edən digər sənədlər); miras qoyanın sonuncu yaşayış yeri barədə arayış; miras qoyanın ölümü barədə şəhadətnamənin surəti; vərəsənin miras qoyanla qohumluq və digər münasibətlərini təsdiq edən sənəd.\nBakı Hüquq Mərkəzi oxucuların suallarına cavab verir12:01 29.01.2012\nBakı Hüquq Mərkəz oxucuların suallarına cavab verir12:01 29.01.2012


Çin prezidentindən NATO və Vaşinqtona təcili çağırış: “Rusiya ilə danışıqlar edin” – Qərb Xəbər\nÇin prezidentindən NATO və Vaşinqtona təcili çağırış: “Rusiya ilə danışıqlar edin”\nÇin Xalq Respublikasının sədri Si Cinpin ABŞ Prezidenti Co Baydenlə söhbətində Vaşinqtonun Moskva ilə danışıqlara ehtiyacı olduğunu bildirib.\n”Qərb Xəbər” məlumat verir ki, bu barədə Çin Xarici İşlər Nazirliyi məlumat yayıb.\n“ABŞ və NATO Ukrayna böhranının əsl səbəbini anlamaq üçün Rusiya ilə dialoq aparmalıdır. Danışıqlarda hər iki ölkənin təhlükəsizlik məsələləri ön planda olmalıdır”,- deyə məlumatda bildirilir.\nSi Cinpin əlavə edib ki, sanksiyaların tətbiqi sadə insanların əziyyət çəkməsinə səbəb olur.\nOnun sözlərinə görə, sanksiyalar artarsa bu, qlobal iqtisadiyyat, ticarət, maliyyə, enerji, qida, istehsal zəncirləri və tədarük zəncirlərində ciddi böhrana səbəb olacaq.\nProsseslər 2012-ci ildəki iqtisadi böhranı təkrar edə bilər ki, bu da bərpası çətin bir itkilərə yol aça bilər.\nO, əlavə edib ki, siyasi cəsarət nümayiş etdirib, sülh üçün şərait yaratmaq lazımdır.\n“Əsas prioritet dialoqu və danışıqları davam etdirmək, mülki əhali arasında itkilərin qarşısını almaq və atəşkəsi sürətləndirməkdir”, – deyə Si Cinpin bildirib.\nÇin Xalq Respublikasının sədri həmçinin, Rusiya və Ukrayna arasında danışıqların dəstəklənməsinin vacibliyinə işarə edib və qeyd edib ki, onun ölkəsi həmişə beynəlxalq hüquqa və münasibətlərə hörmət edir.


Snom D345 » Azerizone - Sistem inteqrasiyası\nSnom D345 - zərif bir ənənəvi görünüşü özündə saxlayan, 12 SIP hesabına dəstək verən yüksək keyfiyyətli ofis telefonudur. Onun yüksək keyfiyətli qrafik ekranı telefon funksiyalarını idarə etmək və telefon kitabçası ilə işləməyə imkan verir. Cihazın ikinci ekranı 4 virtual səhifədən ibarətdir və hər biri 12 abonent haqqında məlumatları əks etdirir, rəngli LED göstəricisi olan müvafiq düymələr vasitəsilə idarə olunur. Qeyd olunan səhifələrdə işləmək, xüsusi bir düymə sayəsində sadə və asandır. Şəbəkə abunəçilərinin sayı kəskin artdıqda və ya sürətli yığma düymələrinə ehtiyac olduğu halda, 3 ədəd D3 genişləndirici modul əlavə olaraq telefonunun VoIP portuna birləşdirilə bilər.


Karantin qaydalarını pozanlara daha bir xəbərdarlıq! - Azinforum.az İnformasiya Portalı\nAna səhifə / Aktual / Karantin qaydalarını pozanlara daha bir xəbərdarlıq!\nKarantin qaydalarını pozanlara daha bir xəbərdarlıq!\n“Qafqazinfo” xəbər verir ki, bununla bağlı Nazirlər Kabinetinin yanında operativ qərargah məlumat yayıb. Qeyd edilib ki, hazırda məsələ ilə bağlı müvafiq maarifləndirici, eyni zamanda tibbi baxımından tədbirlər həyata keçirilir, ictimai məkanlarda dezinfeksiya işləri aparılır və Ümumdünya Səhiyyə Təşkilatının tövsiyələrinə uyğun olaraq digər zəruri addımlar atılır:\n“Azərbaycan ərazisinə keçən şəxslər, həmçinin ölkə ərazisindəki vətəndaşlarda virusun əlamətləri aşkarlandıqda təlimata uyğun olaraq karantinə götürülərək müvafiq xəstəxanalara yerləşdirilir, həmin müddətdə müəyyən testlər və müalicə aparılır.\nQeyd edirik ki, karantin normalarını pozan, tibbi heyətin normal iş rejiminə mane olan hər bir şəxsə qarşı qanunun tələblərinə uyğun şəkildə tədbirlər görüləcəkdir. Eyni zamanda vətəndaşlarımıza virusdan qorunmaq üzrə gigiyena təlimatlarına riayət etməyi, insanların kütləvi toplaşdığı məkanlarda olmamağı, ciddi zərurət yaranmadığı halda xarici ölkələrə səfərlərini müvəqqəti ertələməyi tövsiyə edirik”.\nÖncəki “Çingiz Qənizadənin Siyavuş Novruzovla davası var, məni də bura qatır” — Abel Məhərrəmovdan SƏRT AÇIQLAMALAR\nNövbəti Əli Abbasova yeni vəzifə verildi


İyun 07, 2010 731 views By: qazax Category: Şairlər və Yazıçılar\nİyun 05, 2010 1. 106 views By: qazax Category: Qazax İnfo\nİyun 01, 2010 747 views By: qazax Category: Qehramanlar\nİyun 01, 2010 669 views By: qazax Category: Qazax İnfo, Video\nMəzmun: İncə dərəsi Qazax rayonunun Gürcüstanla sərhəd hissəsində yerləşir. İnci çayının sahilindəki Kəmərli – kimer, Qaymaqlı- qamak, Aslanbəyli- incu kəndləri özünəməxsus yaşayış tərzini bugünə kimi qoruyub saxlayıb. Azərbaycan musiqi folklorunun nümunəsi olan “Qım-qıma” da incə dərəsiylə bağlıdır. Televiziya filmində bu bölgə insanlarının müqəddəs ziyarətgahı olan böyük sufi nəqşibəndi təriqətinin davamçısı Hacı Mahmud əfəndinin türbəsi də lentə alınmışdır. Davami →\nİyun 01, 2010 728 views By: qazax Category: Fexrlerimiz\nMürsəl Həkimov 1929-cu il mayın 20-də Qazax rayonunun Kəmərli kəndində anadan olmuşdur. Davami →\nİyun 01, 2010 803 views By: qazax Category: Məşhurlar\nİyun 01, 2010 927 views By: qazax Category: Məşhurlar\nİyun 01, 2010 605 views By: qazax Category: Məşhurlar\nMəmmədrza ağa Vəkilov 1864-cü ildə Qazax qəzasının Salahlı kəndində dünyaya gəlib.1876-cı ildə I Tiflis klassik gimnaziyasında təhsilini başa vurub. 1887-ci ildə Xarkov Universitetinin tibb fakültəsinə daxil olub. 1893-cü ildə universiteti bitirib və Tiflisdəki Muxayovsk xəstəxanasında üç il həkim işləyib. 1896-cı ildə Qars dəmiryolu xəttinə sərbəst işə – sahə həkimi vəzifəsinə təyin edilib. 1898-ci ildə həmin sahədə 50 çarpayılıq xəstəxana təşkil olunandan sonra xəstəxanaya müdir təyin olunub. Bakıdakı dəmiryolu xəstəxanasına həkim-ordinator göndərilib. Davami →\nMay 28, 2010 675 views By: qazax Category: Qehramanlar\nErməni təcavüzkarlarının işğalçı hücumları Qazax rayonun Kəmərli,Qaymaqlı,Aslanbəyli kəndlərindən də yan keçməmişdi.Hələ 1988-ci illərdən başlayaraq intensiv olmasa da ermənilər Kəmərli əhalisinin arasında problemlər başlamışdı.1990 -cı illərdən başlayaraq ermənilər kəndləri atəşə tutmağa başladı. Davami →\nMay 28, 2010 733 views By: qazax Category: Qehramanlar


Uzun illərdən sonra ilk dəfə ölkəmizdə vaksin yaradılması, COVID-19 daxil olmaqla, infeksion xəstəliklərə qarşı yeni tədqiqatlara başlanıb. 21.08.2021, Sputnik Azərbaycan\nBAKI, 21 avqust — Sputnik. Azərbaycanda ilk dəfə vaksin yaradılması ilə bağlı tədqiqatlara start verilib. Sputnik Azərbaycan-ın məlumatına görə, bu barədə TƏBİB-in İdarə heyətinin sədri Ramin Bayramlı "Twitter" hesabında bildirib.Qeyd edək ki,uzun illərdən sonra ilk dəfə ölkəmizdə vaksin yaradılması, COVID-19 daxil olmaqla, infeksion xəstəliklərə qarşı yeni mübarizə tədbirlərinin işlənib hazırlanması, diaqnostikası, kimya terapiyası üçün hüceyrə kulturası tədqiqatlarına start verilib.Xatırladaq ki, hazırda COVID-19 əleyhinə ölkədə 4 cür vaksin var.Həmçinin oxuyun:Azərbaycanda növbəti il üçün vaksin tədarükü görülür\nxəbərlər, azərbaycan, vaksin\n© AP Photo / Aaron FavilaВакцина Sinovac, фото из архива\nUzun illərdən sonra ilk dəfə ölkəmizdə vaksin yaradılması, COVID-19 daxil olmaqla, infeksion xəstəliklərə qarşı yeni tədqiqatlara başlanıb.\nBAKI, 21 avqust — Sputnik. Azərbaycanda ilk dəfə vaksin yaradılması ilə bağlı tədqiqatlara start verilib. Sputnik Azərbaycan-ın məlumatına görə, bu barədə TƏBİB-in İdarə heyətinin sədri Ramin Bayramlı "Twitter" hesabında bildirib.\nQeyd edək ki,uzun illərdən sonra ilk dəfə ölkəmizdə vaksin yaradılması, COVID-19 daxil olmaqla, infeksion xəstəliklərə qarşı yeni mübarizə tədbirlərinin işlənib hazırlanması, diaqnostikası, kimya terapiyası üçün hüceyrə kulturası tədqiqatlarına start verilib.\nXatırladaq ki, hazırda COVID-19 əleyhinə ölkədə 4 cür vaksin var.


00:45 14 Iyul 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Rayonlararası müntəzəm marşrut avtobusları yeni qaydalarla fəaliyyət göstərəcək\nRayonlararası müntəzəm marşrut avtobusları yeni qaydalarla fəaliyyət göstərəcək.\nAZƏRTAC xəbər verir ki, bu barədə Dövlət Avtomobil Nəqliyyatı Xidmətinin (DANX) İctimaiyyətlə əlaqələr sektorunun müdiri Nuridə Allahyarova deyib.\nO bildirib ki, Tibbi Ərazi Bölmələrini İdarəetmə Birliyinin tövsiyələrinə əsasən avtobuslar hazır vəziyyətə gətirilib. Nazirlər Kabineti yanında Operativ Qərargah rayonlararası müntəzəm sərnişindaşımaya qoyulan məhdudiyyəti ləğv edən zaman avtobuslar yenidən fəaliyyətə başlayacaq. Lakin avtobuslar səfərlərə tam dolu şəkildə çıxmayacaq. İstirahət üçün nəzərdə tutulan yerlərdə DANX-ın müfəttişləri də olacaq, onlar 3 saat müddətindən çox səfər edən avtobusların sərnişin və heyətinin həmin istirahət mərkəzində asudə vaxtlarının təmin edilməsinə nəzarət edəcəklər.\nN.Allahyarovanın sözlərinə görə, avtobusların salonu həmin müddətdə tamamilə boşaldılacaq, təmizlik işləri aparılacaq. Bununla yanaşı, heç bir sərnişin maskasız avtobusa buraxılmayacaq. İlkin olaraq maskasız sərnişinlər avtovağzal və avtostansiyalarda maska ilə təmin ediləcək. Ancaq sonradan sərnişinlər özləri qaydalara riayət edərək maska ilə gəlməlidirlər.\nDANX-ın nümayəndəsi qeyd edib ki, avtobuslarda qiymət artımının olmamasına da xüsusi nəzarət ediləcək.\nŞəhid zabitimiz Biləsuvarda torpağa tapşırılıb19:07 03.06.2020\nDTX: Dövlət əleyhinə yönələn açıq çağırışlar etməkdə şübhəli bilinən sabiq müdafiə naziri Rəhim Qazıyev saxlanılıb19:07 03.06.2020\nQida Təhlükəsizliyi Agentliyinin əməkdaşları 76 iaşə və ərzaq satışı müəssisəsində qayda pozuntusu aşkarlayıblar19:07 03.06.2020\nErmənistanın təxribatı işğalçı ölkə hakimiyyətinin əhalinin diqqətini daxili problemlərdən yayındırmaq məqsədi daşıyır19:07 03.06.2020\nSinoptiklərdən xəbərdarlıq: İyulun 17-si gündüzədək Azərbaycanın rayonlarında hava şəraiti qeyri-sabit olacaq19:07 03.06.2020\nƏsgərimiz şəhid olduğu Ağdam kəndində dəfn olunub19:07 03.06.2020


Savchenko-nun repatriasiyasından danışırlar\n2022, 28 May, şənbə, Bakı vaxtı 02:16\nKiyev ukraynalı pilot Nadia Savchenko-nun repatriasiyası üçün tələb olunan sənədləri istəyib. Bunu Rusiyanın Ədliyyə Nazirliyi bildirir.\nRusiya xəbər agentliklərinin aprelin 20-də yazdığına görə, Savchenko-nun 22 illik cəzasını Ukraynada çəkməsindən ötrü mümkün transferin sənədləşmə işləri aparıla bilər. Ukrayna Ədliyyə Nazirliyi bu barədə müraciət edib.\nRusiya nazirliyi isə bildirib ki, məsələyə məhkəmədə baxılacaq.\nSavchenko-nun Rusiyada ağır cəzaya məhkum edilməsi beynəlxalq tənqidlərə səbəb olub. O, iki rusiyalı jurnalistin ölümünə yardımçı olmaqda, onların yerini deməkdə təqsirli bilinib.\n34 yaşlı Savchenko isə Ukraynanın şərqində saxlandığını, qanunsuz olaraq Rusiyaya aparıldığını bildrir.


Azərbaycan Maliyyə Nazirliyi xarici sığortalananların sığorta halları üzrə vəsait ödənişləri haqqında məlumat verib\n14 Dekabr 2006 13:33 (UTC+04:00)\nAzərbaycanda sığorta sahəsində mövcud qanunvericiliyə uyğun sığorta təminatının etibarlılığını artırmaq üçün 2006-cı ilin 9 ayı ərzində 23157,6 mln. manat həcmində sığorta risklərinin paylaşdırılması vasitəsilə sığortalanmaya görə 30,99 mln. manat məbləğində vəsait ödənilib. Trend Azərbaycan Maliyyə Nazirliyinin məlumatına istinadən xəbər verir ki, sığorta şirkətləri sığortalanma üçün risklərin verilməsindən 3,74 mln. manat komissiya alıblar, bu isə sığortalanmaya ödənilən vəsaitlərin 12,1%-ni təşkil edir.\nXarici sığortalananların bu ödənmiş məbləğdə payı 85,1% (26,36 mln. manat) təşkil edib. Xarici sığortalanan şirkətlər tərəfindən göstərilən xidmətə görə ödənilmiş vəsaitlər ümumi sığorta ödəmələrinin 41,1%-ni təşkil edib.\nHesabat dövründə sığortalananların həyata keçirdiyi ödəmələrdə xarici sığortalanan şirkətlərin payı 23,33 mln. manat və ya 63% təşkil edib.\nÜç rüb ərzində sığorta daxilolmalarının ümumi həcmi 64,13 mln. manat təşkil edib, bu göstərici 2005-ci ilin analoji dövrü ilə müqayisədə 7,9% azalıb. Sığorta halları üzrə ödəmələr 3,03 dəfə artaraq, 37 mln. manat həcmində həyata keçirilib, bu isə sığorta daxilolmalarını ötərək, 57,7% təşkil edir.\nDaxilolmaların böyük hissəsi hesabat dövründə AZAL Sigorta-ya 12,94 mln. həcmində həyata keçirilib. İkinci yerdə Atəşgah Sığorta (9,13 mln. manat), üçüncü yerdə isə - Standard Insurance şirkətidir (6,51 mln. manat). Bu il enerji riskləri üzrə sığorta halları ilə bağlı ödəmələrin həcminə görə ən yüksək xüsusi çəki Atəşgah Sığortadadır (14,23 mln. manat). Bu siyahıda növbəti şirkət 9,72 mln. manat ödəniş həcmi ilə AZAL Sığorta, sonra isə - Azərsığortadır (2,78 mln. manat).


Avropa Birliyi parlamenti Azərbaycandakı seçkiöncəsi vəziyyətdən narahatdır\n14 Oktyabr 2005 15:27 (UTC+04:00)\n"Avropa Birliyi parlamenti Azərbaycanda seçkiöncəsi vəziyyətdən narahatlıq keçirdiyini bəyan edib". Trend xəbər verir ki, bu barədə Azərbaycan Xalq Cəbhəsi Partiyasının (islahatçılar) sədri Əli Kərimli Avropa Birliyi rəhbərliyinin dəvəti ilə Brüsselə səfərinin yekunları ilə bağlı keçirdiyi mətbuat konfransında deyib.\nƏ.Kərimli əvvəlcə Avropa Birliyi Parlamentində Azərbaycandakı seçkiöncəsi vəziyyətlə bağlı çıxış etdiyi barədə məlumat verərək Azərbaycan müxalifətinin fəaliyyəti və apardığı mübarizədən, azad və ədalətli seçkilərə mane olan faktorlardan danışdığını bildirib: "Bundan başqa Avropa parlamentinin Cənubi Qafqaz komissiyasının iclasında da aparılan bir sıra məsələləri müzakirəsinə dəvət aldım və Azərbaycandakı seçkiqabağı vəziyyəti burada geniş müzakirə etdik".\nƏ.Kərimli Litvanın keçmiş prezidenti və Avropa parlamentində xristian demokratlar qrupunun lideri, Avropa Birliyinin vitse-prezidenti və Cənubi Qafqaz qrupunun üzvü olan parlamentarilərinin çıxışlarında Azərbaycanda müxalifətinə qarşı edilən polis zorakılığının pisləndiyini qeyd edib: "Çıxış edənlər bizim Bakının mərkəzində mitinq keçirmək istədiyimizi ətraflı müzakirə ediblər".\nAvropa parlamentinin digər fraksiya rəhbərləri ilə apardığı görüşlərdən danışan Ə.Kərimli Avropa Birlyinin Azərbaycandakı seçkiqabağı vəziyyəti diqqətlə izlədiyini bildirib.\nBrüssel səfərini başa vurub Azərbaycana qayıdarkən bir neçə saatlıq Türkiyədə dayanan Ə.Kərimli Azərbaycandakı seçkiöncəsi vəziyyətlə bağlı ABŞ-ın Marşal Fondu ilə "Arı" hərəkatının birgə təşkil etdiyi konfransda da iştirak etdiyini deyib.


Malların dəyərini azaltmaqla vergidən yayınanların adları açıqlandı SİYAHI\n22 dekabr 2016 15:03\nDəfələrlə edilən xəbərdarlıqlara baxmayaraq, hələ də bir sıra xarici iqtisadi fəaliyyət iştirakçıları-hüquqi və fiziki şəxslər gömrük rəsmiləşdirilməsi zamanı müvafiq gömrük orqanlarına təqdim etdikləri invoysda idxal etdikləri malların dəyərini aşağı göstərməklə dövlət büdcəsinə ödənəcək gömrük vergi və rüsumlarından yayınmağa çalışırlar.\nBu barədə Fed.az-a Dövlət Gömrük Komitəsindən (DGK) məumat verilib.\nBildirilir ki, gömrük orqanları və gömrük əməkdaşları gömrük sərhədindən keçirilən malların və nəqliyyat vasitələrinin fiziki, kimyəvi, bioloji və digər əlamətləri ilə yanaşı, onun dəyərini müəyyən etmək üçün də müvafiq alət, mexanizm və biliklərə malikdir. Sön dövrlərdə sahibkarlar və müxtəlif şirkətlər tərəfindən idxal əməliyyatları zamanı gömrük orqanlarına təqdim edilən bir sıra invoyslar üzrə aparılan araşdırma zamanı malların dəyərindən dəfələrlə aşağı göstərildiyi müəyyən edilib.\nİnvoysda göstərilən qiymət Real qiymət Fərq\n1 “Taleh-AT” müəssisəsi 67350,01\nABŞ dolları 62565,12\n2 “Qoşabulaq-A” MMC 26000 avro\n70000 avro 44000 avro\n3 Bəhlulzadə Kamal Rauf o. 6584\nABŞ dolları 21460\n4 “Avantaj AS” MMC 46188,60\nABŞ dollar 18838,46\n5 “NTC Company” MMC 24584,85\nABŞ dolları 13631,15\n6 “Çipto” MMC 7028,98avro\n17180,32 avro 10151,34 avro\n7 “ABA Trading” MMC 27700 avro\n37500 avro 9800 avro\nÜmumilikdə, 116 494,73 ABŞ dolları və 63 951,34 avro vəsaitin gömrük vergi və rüsumlarına cəlb olunmasından yayındırılmağa cəhd göstərildiyi müəyyən edilib və təəssüf ki, bu kimi hallar davam edir.\nDGK bu halların qarşısının alınması üçün daim qətiyyətli addımlar atır və bildirir ki, gələcəkdə müxtəlif üsullarla dövlət büdcəsinə çatacaq vəsaiti ödəməkdən yayınmağa cəhd göstərən fiziki və hüquqi şəxslər haqqında qanunvericiliyə uyğun olaraq müvafiq tədbirlər görülməklə yanaşı, onların adları da mütəmadi olaraq kütləvi informasiya vasitələrilə ictimaiyyətə açıqlanacaq.


Maliyyə Nazirliyindən büdcə AÇIQLAMASI - Xərclər 215 milyon manat artırılır - son xeberler\nMilli Məclisin dünən, iyulun 12-də keçirilmiş iclasında 2019-cu il dövlət büdcəsinə dəyişikliklər edilməsi ilə bağlı qanun layihəsi səsverməyə çıxarılaraq təsdiqlənib.\nMüvafiq qanun layihəsi Azərbaycan Prezidenti İlham Əliyev tərəfindən Milli Məclisə təqdim olunmuşdu.\n"Dəyişiklik nəticəsində ölkədə minimum pensiya məbləğinin və əmək haqlarının artması ilə əlaqədar Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun büdcəsinin xərcləri 200 milyon manat və işsizlikdən sığorta fondunun xərcləri 15 milyon manat artırılacaq".\nBunu Sonxeber.az-a Maliyyə Nazirliyinin mətbuat xidmətindən bildiriblər.\n"Dövlət Sosial Müdafiə Fondunun xərclərin qarşılanması üçün 2019-cu ildə məcburi dövlət sosial sığorta haqları üzrə vəsaitlərin 350 milyon manat məbləğində əlavə daxil olması nəzərdə tutulur.\nBununla əlaqədar "Büdcə sistemi haqqında" Azərbaycan Respublikasının Qanununun tələbləri gözlənilməklə əlavə xərclərin maliyyə təminatı üçün 2019-cu il üzrə icmal büdcənin xərclərinin yuxarı həddinin (limitinin) 215 milyon manat artırılması və dövlət büdcəsindən Dövlət Sosial Müdafiə Fondunun gəlir və xərclərinin balanslaşdırılması üçün Fonda ayrılan vəsaitin məbləğinin 150 milyon manat azaldılaraq xüsusi müdafiə təyinatlı tədbirlərin maliyyələşdirilməsinə yönəldilməsi nəzərdə tutulur",- Maliyyə Nazirliyindən bildirilib.\nİqtisadiyyat Baxılıb: 616 Tarix: 13 iyul 2019


ESTETİK ƏMƏLİYYATDAN SONRA | TİBB DÜNYASI\nESTETİK ƏMƏLİYYATDAN SONRA\nƏlavə etdi: tibbyazari · Əlavə olundu: 01.11.2018 · Yeniləndi: 16.05.2019\nEstetik əməliyyatlar etdirdikdən sonra xəyal etdiyiniz üzə, gözəl ayaqlara, yağsız qarın və belə və s. qovuşa bilərsiniz.\nAmma estetik əməliyyatlar nə qədər uğurlu olsada, əldə edilən nəticənin və bu gözəlliyin davamının qorunması üçün də səy göstərmək lazımdır.\n1 – estetik nəticəni qorumada ediləcəklərin siyahısının üstündə artıq kilo alıb-vermənin qarşısını almaq və hamiləlik nəzərdə tutulursa bu zamanı məsləhət görülən kilolarla bitirmək lazımdır.\n2 – estetik əməliyyatların uğuru və sonrasında da qorunması, uğurlu olması dərinin genetikasıyla da olduqca əlaqəlidir. Çünki hər kəsin dərisi fərqlidir. İncə, qalın, tünd, açıq, yağlı, yağsız olaraq. Hər birinin özünə görə mənfi və müsbət keyfiyyətləri vardır. Yaş artdıqda bu keyfiyyətlər bir-birlərini əvəzləyir.\n3 – liposaksiya etdirdim, bir daha problem olmaz deyə düşünməyin. Bu əməliyyatın uğurlu olmasında dərinin elastikliyinin böyük önəmi vardır. Bəziləri 50 yaşında olsalarda dərilərinin elastikliyi səbəbiylə liposaksiyadan çox gözəl nəticə əldə edirlər.\nBəzən isə 30 yaşında olmasına baxmayaraq, dəri elastikliyi yaxşı olmayan bir qadında liposaksiya, 30 yaşında olub amma daha elastik bir dəri növünə sahib qadına tətbiq edilən liposaksiya qədər uğurlu olmaya bilər.\nDr. Bəhruz Səlimov\nBOYUN DÜZLƏŞMƏSİ ƏLAMƏTLƏRİ\nBÖYRӘK DAŞI XӘSTӘLİYİNİN ӘLAMӘTLӘRİ\nby tibbyazari · Published 29.03.2018 · Last modified 25.03.2019\nOSTEOPOROZ ZAMANI QİDALANMA\nby tibbyazari · Published 16.01.2018 · Last modified 23.02.2019\nNövbəti məqalə MƏDƏALTI VƏZİNİN XƏRÇƏNGİ\nÖncəki məqalə MƏDƏ KİÇİLTMƏSİ


Özbəkistandakı Azərbaycan Mədəniyyət Mərkəzinin nümunəvi fəaliyyəti: Növbəti tədbir Ə. B. Haqverdiyevə həsr olunacaq » Ovqat.com\nBəzən Azərbaycana yaxın dövlətlərdə belə, ermənilərin maraqlarını ifadə edən qərarların və ya bəyanatların verilməsi hallarına rast gəlir və buna çox üzülürük. Sözsüz ki, bu hallar erməni təbliğatının ciddi fəaliyyətindən, bizim diaspor təşkilatlarının yarıtmazlığından qaynaqlanır. Digər önəmli səbəblərdən biri isə dövlət qurumlarımızın öz fəaliyyətlərini yetərincə yerinə yetirməməsidir. Halbuki, mədəniyyət birliyi, tale ortaqlığı Azərbaycanın qardaş ölkələri öz tərəfinə çəkməsini xeyli asanlaşdıra bilər. Bunun üçün isə ciddi işə və təşkilatçılığa ehtiyac var.\nÖzbəkistandakı Heydər Əliyev adına Azərbaycan Mədəniyyət Mərkəzinin bu istiqamətdə gördüyü işlər təqdirəlayiq və digər bənzər təşkilatlar üçün əsl nümunədir. Mədəniyyət Mərkəzinin son zamanlar Özbəkistanda keçirdiyi bir çox tədbirlər dediklərimizi təsdiqləyir. Mərkəzin xüsusilə Qarabağın mədəni nümunələrinin təbliğinə həsr etdiyi tədbirlər özbək qardaşlarımıza Azərbaycan xalqının mədəniyyətini təbliğ etmək və Qarabağ ağrısını xatırlatmaqla qalmır, bu ölkənin yaradıcı insanlarını də bu mövzuda əsərlər qələmə almağa çalışır. Bu isə çox mühüm məsələdir. Çünki bir xalqa onun öz yaradıcı insanlarının diliylə fikirlərini çatdırmaqla daha effektli nəticələr əldə etmək olar.\nBu yaxınlarda internet üzərindən tanış olduğum özbək müğənnilərinin ifasında səsləndirilən “Qarabağ” mahnısının Azərbaycan Mədəniyyət Mərkəzi tərəfindən hazırlandığını görəndə qətiyyən təəccüblənmədim. Zira son zamanlar Mədəniyyət Mərkəzinin Qarabağ həsr edilmiş xeyli tədbirlərindən xəbərdar idim və onlardan bir çoxunun xəbərini Ovqat.com vasitəsilə oxucularımıza çatdırmışdım. Mənə maraqlı gələn isə bu mahnının 2018-ci ildə hazırlanması idi. Bu fakt sübut edir ki, Mədəniyyət Mərkəzinin Qarabağın tanıdılması istiqamətində fəaliyyəti yeni başlamayıb və həmin təşəbbüsün ən azı 2 illik yaşı var\nKim bilir, bəlkə də bu özbək balasının öz şirin ləhcəsi və tar ifası ilə eyni mahnını oxuması da Mədəniyyət Mərkəzinin birbaşa xidməti və ya bu xidmətin dolaylı nəticəsidir.\nÖzbəksitandakı Azərbaycan Mədəniyyət Mərkəzi bu nəcib təşəbbüsünə indiyədək ara verməyib. Mərkəzdən saytımıza verilən məlumata görə, “Qarabağ: Azərbaycan mədəniyyətinin beşiyi” adlı layihədə növbəti tədbir Əbdürəhim bəy Haqverdiyevin 150 illiyinə həsr olunacaq.\nMəlumatı olduğu təqdim edirik:\n“Azərbaycan Respublikasının Prezidenti İlham Əliyevin görkəmli dramaturq, nasir, publisist, teatr təşkilatçısı, tanınmış ictimai xadim Əbdürəhim bəy Haqverdiyevin 150 illik yubileyinin qeyd edilməsi haqqında 31 yanvar 2020-ci il tarixli, 1784 nömrəli Sərəncamı ilə əlaqədar Özbəkistandakı Heydər Əliyev adına Azərbaycan Mədəniyyət Mərkəzi tərəfindən il ərzində bir sıra tədbirlərin keçirilməsini planlaşdırılır.\nAzərbaycan Mədəniyyət Mərkəzinin layihəsi ilə Daşkənd və regionlarda, habelə Özbəkistan universitetlərində yaradılmış Azərbaycan ocaqlarında il ərzində “Qarabağ ədəbiyyatı” məktəbinin tanınmış siması “Ə. B. Haqverdiyevin Azərbaycan dramaturgiyasında, klassik hekayə və faciə janrının inkişafında rolu” adlı dəyirmi masa və seminarların keçirilməsini, ədibin əsərlərinin özbək dilinə tərcümə edilməsini, Əbdürəhim bəy Haqverdiyev haqqında “Wikipedia.org” Beynəlxalq Elektron Ensiklopediyasında özbək dilində xüsusi bölmənin yaradılmasını, habelə özbək mətbuatında görkəmli dramaturq haqqında məqalələrin dərc edilməsini nəzərdə tutub”.\nBiz də öz növbəmizdə Ovqat.com adından Mədəniyyət Mərkəzinin bu nəcib təşəbbüsünü alqışlayır və qurumun rəhbəri Samir Abbasova uğurlar arzulayırıq.\nAna səhifəyə qayıt Baxış: 1 759 Tarix: 26-02-2020, 09:04


Reeno istifadəçi məlumatı – Birge.az\nProfilə link: http://www.birge.az/users/Reeno\nBaxılıb: 480 Şöhrət: 0.18 Aktivlik: 6\nSon giriş:\t 19.02.2019 - 17:02\nQeydiyyatdan keçib:\t 29.12.2013 - 14:03\nBaş səhifə https://www.facebook.com/reeno...\nLAYİHƏ MENECERİ (yararlı, diqqətli, realist düşüncə tərzi)\nO heç vaxt heç nəyi unutmur, məsuliyyətli və operativdir. O başqalarının fikri ilə maraqlanan, eyni vaxtda 100 işi görə biləndir. Hər şey edilib, heç nə yarımçıq qalmayıb, lakin o bilmək istərdi ki, onun arxasınca kimlər nə deyir? Belə də ki, onun üçün bunun fərqi yoxdur. Psixiatr ona Ksanaks və ya Kipramil haqqında danışana qədər o çox aktiv olur. Şəxsi həyatda o məqsədyönlü, təşkilatçıdır. Yəqin ona görə ki, o yaradıcılıqdan çox ağıllı fikirlər üzərində düşünür. Onda həmçinin onu zəif edən qəmgin qəlb də mövcuddur. Bəlkə də o öz qəlbini tapmalı, ya da hamıya yalandan da olsa qəlbini göstərməlidir.\nİSTİFADƏÇİYƏ YAZ: Reeno